Suomalainen Kyproksella: 2016\nJoulua Välimeren pohjukassa\nSuomalaiselle joulu muuttaa täällä muotoaan. On oikeastaan elämänrikkautta, kun voi jättää suosiolla joitain asioita pois ja nauttia uusista asioista. Oikeastaan on aika hyvä sanonta tuo "aikansa kutakin". Kyllähän täälläkin voi kouristuksenomaisesti pitää kiinni suomalaisista perinteistä, mutta hyvää tekee unohtaa niistäkin osa. Kulttuurierot saavat raivoa ja ihastusta aikaan, joskus se on hyvä. Kansainvälinen ilmapiiri hämmentää myönteiselläkin tavalla. Jouluahan voi viettää hiukan eri tavoillakin!\nMeillä joulu on ollut aina tähän aikaan, toisilla se onkin myöhemmin. Yllättyy kun saa kutsun jouluaterialle tammikuussa! Ympärillä suuri sukulaisten joukko ja aivan vieraita kieliä ja siinä sitten suomalainen maistelee perinneruokia. Naurattaa ihan, ei muuten ole sen suurempi makunautinto kuin jotkut suomalaiset perinneruuat ulkomaisille ystäville. Paljon jäi siihenkin pitkän pitkään pöytään syömättä.\nNyt vietämme Kyproksella joulua poikkeuksellisen viileässä säässä. Troodoksen vuorille on saatu lunta ja varoitukset siitä huvittavat suomalaiseen liikenteen tottunutta. Kehotetaan ajamaan hiljaa, pitämään ajovalot päällä, pitkät välimatkat ja erikseen mainituille vuoriston tieosuuksille saa ajaa vain nelivedolla tai lumiketjuilla. Mahtaa olla taas suurta huvia ajaa vuorille ja heittää lumipalloja!\nMeidänkin naapurimme lähtivät pari vuotta sitten lasten kanssa innolla pikkuruiseen laskettelurinteeseen vuorille.\nTV:ssä oli näytetty, miten vuorilla on kauniisti lunta. Joutuivat palaamaan parin tunnin kuluttua, poliisi ei päästänyt heitä liukkaalle tielle. Lasten pettymys oli silminnähtävää. Annoimme heille sympatiaamme, ovathan he ystäviämme.\nSuuret pääkadut on somistettu jouluvaloilla, laivoilla, viljalyhteillä, tähdillä ja köynnöksillä, niitä ripustetaan ja taas tammikuussa puretaan korkeiden traktorinnokan nostureiden avulla. Mutta pienet sivukadut ovat kuin ennenkin, jossakin kolme katuvaloa on peräkkäin sammuneena. Ei hätää, ei täällä ole jalankulkijoita, etenkään pimeällä. Kaikilla on auto tai kaksi.\nJoulupukki ajaa kauas kuuluvan joulumusiikin raikuessa traktorin perään kytketyn pororeen ja suuren lahjavuoren kanssa kaupungin pääkatua eestaas!\nLuonto on vielä kitsas, vähän aikaa sitten vasta saimme sateita eka kerran. Jouluksi ei vielä syklaameitakaan ole kuin nimeksi, kehäkukatkin antavat vielä pitkään odottaa itseään. Vuodet ei ole veljeksiä täälläkään. Se on oikeastaan hienoa, yllätykset luonnossa tekevät siitä mielenkiintoisen. Hyvän Joulun toivotus jääköön tännekin soimaan ihan jokaiselle!!\nLähettänyt Suomalainen Kyproksella klo 0.26 4 kommenttia:\nVoiko olla totta, että betoni elää, kukoistaa, riemastuttaa ja ilahduttaa kulkijaa näin?! Kuinka paljon se riemastuttaa ja innostaakaan sen tekijöitä! Pyrgoksen kylän harvaanasutulla laidalla, korkean vuorenrinteen itäisellä sivulla on rehevää kasvustoa, pensaikkoa ja moninaisia puita.\nKorkealla olevalta tieltä kulkijan silmään osuu oudonnäköinen pitkälle jatkuva polveileva aita. Tätä näkyä ihmettelimme jo pari vuotta sitten.\nNyt aita on muuttunut mosaiikin säteileväksi juhlaksi! Pakko on laskeutua alas ohi haukkuvien koirien iloisena hehkuvan betoniaidan luon. Aita on kuin jämerää värikästä pitsiä! Voiko tämä olla totta, täällä, keskellä "ei mitään" on tällainen aarre! Lapset ihmettelevät iloisia värejä, mutta kyllä aikuisellekin joskus käy samoin.'\nKuulimme paikalliselta naapuriltamme, että paikalle syntyy pikkuhiljaa "hotelli". Pikkuruisia "taloja", mielikuvituksen lentoon nousevan luomisinnon tuloksia.\nTyö näyttää jatkuvan, sillä niin paljon keskeneräistä materiaalia on vielä aidan sisäpuolella. Läjäpäin on erilaisia pulloja, laattoja . . . työkaluja, laastisäkkejä . . . Aidan ulkopuolellakin oli keskeneräisen työn jälkiä, hiekkakasa, laattojen kappaleita, värikäs mosaiikki etenee pikkuhiljaa.\nJospa joskus siellä olisi portti auki ja näkyisi ihmisiä, ilo olisi päästä katsomaan, eikä vain aidan takaa kuvaamaan ja kurkkimaan.\nLuontokin on aidan sisäpuolella rehevää, viidakonomaista, korkeita eukalyptuksia, värikkäitä pensaita, banaaneja, hyvä tausta tälle kaikelle. Ihmetellä ja ihailla, muuta ei oikein voikaan kun tätä katselee. Tämän kokisi erilaisena, jos tämä olisi osa jotain julkista maksullista "elämyspuistoa". Tämä on aivan syrjäisessä paikassa, lähellä on vain pari muuta taloa, viljapeltoja ja oliivitarhoja löytyy läheisyydestä.\nLähettänyt Suomalainen Kyproksella klo 11.12 7 kommenttia:\nRauhallinen taipaleemme 3.12. pitkällä pyöräretkellä sai ajatuksia myllertävän käänteen.\nTeimme sinnikästä etenemistä vuoritiellä. Kohteenamme rankan tien päässä oleva vanhan luostarin raunioille rakennettu Lukkaan luostarin kappeli.\nIhmettelimme pikkutien reunassa olevia autoja. Kun nostimme katseemme jysähti sydänalassa! Auto, se oli katollaan ja vaiteliaat ihmiset odottivat. Kellään ei ollut kiire. Ei jääty uteliaiden joukkoon, tuntui pahalta.\nJatkoimme vastapäiselle rinteelle mutkan taakse. Sieltä kiikaroimme, ihmettelimme paikalle rauhallisesti saapuvaa ambulanssia. Kiireettä vietiin paarit pudonneen auton luo. Pitkän ajan kuluttua paareilla vietiin peitetty mytty ambulanssiin ja se lähti rauhallisesti paluumatkalle. Hiljaiseksi veti.\nMe jatkoimme matkaamme ajatukset myllertäen ja mieli täynnä kysymyksiä, ilman vastauksia. Hyvä oli istua nyt Luukkaan luostarin edessä tuijotellen mahtavaa hiljaista maisemaa ja kuivuvaa patojärveä.\nPaluumatkalla pysähdyimme, jätimme pyörät alas, kävimme katsomassa katollaan olevaa autoa. Se oli pudonnut alas jyrkältä rinteeltä.\nSyitä onnettomuuteen voi olla monia, jarrut, jarrupolkimen alle vierinyt esine, sairauskohtaus, mitä vain. . .\nHiljasina kävelimme auton ohi ylös oletetulle auton kotitielle. Tienpäässä on kaksi taloa. Kauniita istutuksia tienvierellä oli juuri tänään muokattu ja kasteltu, kuka? Ainuttakaan ihmistä ei näkynyt missään, hiljaisuus oli mykkää. Jyrkältä kotitieltä auton olisi pitänyt kääntyä jyrkästi alas vasemmalle, mutta se oli jatkanut suoraan rinnettä eteenpäin syöksyen alla olevalle tielle. Ahdistavaa, niin nopeaa oli vauhti ollut ja matka lyhyt, ei siinä ennätä hypätäkään autosta pois. Vaitonaisina palasimme alas ohi surullisen auton omien kulkupeliemme luo.\nTielle pysähtyi joku päästään vinksahtanut autoilija, mies nauraa rätkätti ilkkuen katollaan olevaa autoa. Olimme sanattomia. Meitä on moneksi.\nLähettänyt Suomalainen Kyproksella klo 1.42 2 kommenttia:\n. . . kuin äitienpäivän aikaan . . .\nMeillä Suomessa viljapelloilla käy vilske äitienpäivän aikaan. Kaikki yrittävät nopeasti saada jyvät mullan alle. Täällä, ei täällä mitään kiirettä pellolle ole. Pitkin marraskuuta näki "kevätkylvöjä" tehtävän. Maa oli pölyävän kuivaa kaikkialla, mutta usko sateisiin vie vaikka läpi harmaan kiven.\nTeimme 28.11. pitkän pyöräretken itäänpäin, Pyrgoksen pikkuruiselle Agia Marina-kirkolle. Tällä retkellä saimme mm. seurata kylvömiehen pölyistä työtä. Hän kierteli kylvökoneensa kanssa pellolla kasvavia Oliivipuita ja Mastiksipensaita.\nTienviereen eteemme ajoi pikappi, jolla vaimo toi lisää kylvösiemen- ja apulantasäkkejä. Istahti tyynenä auton ovi avoinna ja - kutoi sukkaa! Vaihdoimme ystävälliset tervehdykset, hän jäi siihen odottamaan peltokierrokselta saapuvaa miestään. Taitaa olla samanlainen maamiehen vaimon päivä täällä kuin Suomessakin. Me jatkoimme matkaamme tyytyväisenä tästä iloisesta kohtaamisesta.\nToinen kylvömiehen seuraaminen tapahtuikin hieman kauempaa nähtynä, 17.11.. Patojärven, nyt melkein kuivana, reunalla on "Joulumänty", jonka juurella usein pysähdymme evästauolle. Vastapäisellä kuivalla pensaikkorinteellä on pieni peltoläntti. Sitä pyöri ympäri traktori pölyn keskellä. Vain variksia näytti kiinnostavan tuo työ.\nSaimme seurata miten työ tuli tehtyä ja pelto tuli kylvettyä. Kivistä onnetonta tietä traktori rymisteli läheiseen kylään. Tämäkin kivinen pelto on kokenut viime vuosina "herätyksen", taitaa olla EU:n aikaansaamia herätyksiä ?\nSaimme kuin saimmekin sadetta! Kaksi viimeistä päivää marraskuussa ja joulukuun ensimmäinen oli luonnolle kuin herätysruiske. Herätys pitkästä uneliaisuudesta. Mikä määrä kuukausien aikana kertynyttä hiekkaa, mullanpölyä, hämähäkinseittejä ja kuivaa töhnää huuhtoutui kasvien yltä kuin konsanaan kevätsateiden mukana. Koko harmaantunut kuivahtanut luonto huuhteli kasvonsa.\nEi aikaakaan kun rannan kuivalla hiekallakin näkyi pienen pieniä vihreitä sirkkalehtiä. Tienreunoilla näkyi muutaman päivän kuluttua pystyssä pieniä vihreitä tikkuja.\nNe ensimmäiset luonnonkukat antavat kuitenkin vielä odottaa. Onhan meillä taas mitä odottaa. Odotamme, kurkimme jo pensaiden alle, kohta, aivan kohta . . .\nLähettänyt Suomalainen Kyproksella klo 11.00 2 kommenttia:\nSilloin tällöin tulee eteen tilanne, jossa jää hämmästyneenä katselemaan jotain unohdettua kapinetta. Onko tuollaisiakin ollut tai milloinkahan tuo on viimeksi toiminut? Mitähän sillä on saatu aikaan? Vieläkin mielenkiintoisempaa on tietenkin löytää edestään tilanne, jonka suhteen ihmettelee; vieläkö tuollakin tehdään askareita !\nMuseoistahan löytää vaikka minkälaisia värkkikaluja menneiltä ajoilta, mutta herkullisempaa on löytää niitä sattumalta kulkiessaan.\nYhteisretkellä Pafoksen viinivuoristoon löytyi vekkulin näköisiä kulkupelejä. Muuallakin on näkynyt samantapaisia vanhoja autoveljeksiä, niinkuin tällä tavernan takapihalla, mutta nämä olivat vain sellaisia, ettei niitä meikäläisen silmiin ollut ennen tullutkaan. Onhan niitä toki sodan aikoihin Suomessa ollut, joskus tyyppikoodilla E83W, mutta ovat jääneet muistoissani sille hämärän puolelle.\nNämä kaksi vasenkätistä veljestä olivat tuolla vieretysten lähes yhtä apaattisessa tilassa. Fordson pikkupakut elämänsä ehtoossa, ilmeisesti saattohoidossa, toinen kauttaaltaan ruosteessa ja toinen takatilan ikkunat repsottaen ! Kuitenkin toisin kuin tavallisesti, renkaissa oli kohtalaisesti ilmaa myös alapuolella !\nToinen pariskunta on valloittanut pihatilaa Amathus-joen reunamilta ja nököttää välillä näkymättömissä korkeassa heinikossa ja taas välillä esittäen brittiläistä eleganssiaan kaikelle kansalle vuodenajasta riippuen. Ne ovat olleet paikoillaan jo eräänkin vuoden, mutta niiden suhteen kai odotellaan aidon museokapistuksen arvonnousua. Voi olla, ettei se tuossa kyllä nouse !\nKaksi Morris Minor 1000 mallia, ehkä Station Wagoneita tai Travellereita, odottavat sitä viimeistä noutajaa. Korirakenteet ovat puuta ja toisessa ne ovat pahasti jo lahonneet. Englannissa on pajoja, joissa tehdään näistä mätänemisasteisista vielä kulkuneuvoja liikenteeseen uusimalla kantavia osia uudesta puusta. Toisaalta, eihän näitä museoihinkaan kaikki mahdu, ellei näille sitten tänne rakenneta suurta G-rakennusta.\nJokirannan hedelmätilalla onkin sitten uudempi työjuhta. Aidan vieressä nököttää kuitenkin töistään uupunut Eicher-traktori, ehkä ES 202 Puma, odottaen josko pääsisi vielä tositoimiin. Vierelle on ilmestynyt lähes käyttämättömän näköinen ponteva pellon muokkaaja, joten taitaa saksmanni kuitenkin jäädä vain koristeeksi. Omistaja ei kuitenkaan henno luopua tuosta entisestä ja yrittää hienovaraisesti peitellä muovipeitteellä sen kuluneita kupeita sivullisten katseilta. Oikeastaan vain tällainen pieni sutjakka puuhakone sopiikin näille plantaaseille, joilla on paljon hedelmäpuita väisteltävänä.\nTaannoin kävimme, tietenkin CTO;n myötävaikutuksella Pelendrin Zivaniajuhlilla ja kiertelimme jälleen kylää pitkin poikin. Katselimme ihmisten iloista menoa ja joistakin ovista sisälle. Tuli vastaan ovi, joka johti ilmeisesti talkoovoimin kunnostettuun teatterisaliin. Erilaisia ratkaisuja ihmettelimme ja kuvittelimme teatterin toimintaa. Se oli ollut aikaisemmin elokuvateatterinakin, mutta siitä oli luovuttu.\nNäyttämön tiloissa ei ollut enää jälkeäkään valkokankaasta, mutta konehuoneessa, siellä toisessa kerroksessa nökötti tehtävänsä suorittanut ja - ei voi sanoa, että eläkkeelle siirretty , vaan - tunteettomien käsien murjomaksi raaka-aineeksi tulemistaan odottava tunteiden tulkki. Tuo 35mm:n valokaaritoiminen Victoria IV E- elokuvaprojektori oli tuotu tänne joskus viime vuosisadan puolessa välissä Italian Milanosta Cinemeccanican mainioilta tehtailta.\nKoska se oli yksin täällä kuumaa tehtäväänsä suorittaessaan, se pääsi kuitenkin 15 minuutin välein hieman levähtämään kelaa vaihdettaessa.\nKuinka paljon suuria tunteita sen esittämät elokuvat ovatkaan saaneet aikaan sen toiminnan vuosina? Tämäkö on ollut tämän kylän elinvoimaisuuden edellytys ?\nLähettänyt Suomalainen Kyproksella klo 8.11 2 kommenttia:\nKotieläimiä Kyproksen taivaan alla\nKyproksen tunnuseläimeksi sopisi KISSA sen vain luonnonpuistossa elävän muflonlampaan sijaan. Kissoja ON, eläviä ja auton alle jääneitä litteitä rukkasia. Niitä on kaikkialla, suomalaiset kissavihaajat saisivat täällä oikeaa riemua, paljon olisi vihattavaa ja paheksuttavaa! Kissoja täällä ruokitaan, rakastetaan ja suvaitaan. Ne, jos ketkä kuuluvat Kyproksella luontoon, kyliin ja kaupunkeihin. Kissoilla on oma täysihoitolakin, siellä voi käydä seurustelemassa asukkaiden kanssa, kerran olemme tavanneet myös suomalaisen vierailevan siellä. Kuvan kissa on täysihoitolan kissa, numerolappu 343 kaulassaan. On yksi luostarikin tunnettu nimestään Kissaluostari.\nPäivän päätteeksi auringonlaskun aikaan sujuvasti lentelevät lepakot ovat hauskoja seurattavia, niin taitavasti ne suhahtelevat hämärtyvässä illassa, pian niitä ei enää ihmissilmä erotakaan.\nMeillä on hyvää lammas/vuohijukurttia ja -juustoja, joten saarella on paljon näitä nelijalkaisia. Niitä näkee vuorenrinteellä paimenen ja koirien kanssa vaeltamassa evästä etsien. Joskus tapaa lauman, jota vain koira paimentaa tai on "juttuserana." Suuret lammas/vuohi-kojut levittäytyvät vuorenrinteille, siellä "asuu" satoja ja taas satoja jukurttilähteitä. Kauniita ne peltikatokset eivät ole, mutta siitä tiedämme, että juustoa ja jukurttia riittää vielä huomennakin.\nTapaamme usein hattupäisen frouvan, joka luotsaa suurta laumaansa rinteillä, ilman koiraa. Olemme jo tuttuja ja tervehdimme. Hän tietää, että emme pelästytä laumaa vaan odotamme tyynesti tienylitystä. Polkupyöräkin voi olla hirveän peläsyttävä joillekin!\nKoira on täällä seuraeläimenä, vahtina ja ennenkaikkea metsästäjien kaverina. Sanommekin usein, että ttäälä varmaan kasvatetaan ns, löytökoiria, niin paljon niitä on hedelmäpuiden alla aitauksissa isäntää odottaen. Pennut syöksyvät pyöräilijää räksyttämään, harvoin tarvitsee ihan oikeasti niitä kuitenkaan pelätä. Olemme ottaneet tavaksi moikata näitä koiria ohi ajaessamme, näin olemme saaneet, "Pepin", "Maxin", "Rogin" ja monen muun hännänheiluttajan uskollisen ystävyyden.\nNäiden ns, löytökoirien seurana on usein kanoja, hanhia ja kalkkunoita. Viime talvena simme seurata vuodenvaihteessa hurjaa kalkkunakukkojen taistelua. Sitä jäi pitkäsksi aikaa lumoutuneena katselemaan aidan viereen. Oli se aika hurjaa ja totista taistelua! Ympärillä pyörivät kanat pitivät sitä varmaan normaalina touhuna, eivät antaneet sen häiritä päivittäistä touhuaan tippaakaan. Suunnittelivat varmaan munivansa tänäänkin aitoja luomumunia. Niitä mekin ostamme pienestä vihanneskojusta, "munamieheltä", 2 €/6kpl. Aina sinne on hauska poiketa.\nAasit ovat aika harvinaisia nykyään, vain harvoin enää kuulemme niiden töräytyksiä. Vain Akrotirin niemimaalla näkee aaseja lehmien ja valkeiden lehmähaikaroiden seurana.\nLähettänyt Suomalainen Kyproksella klo 23.54 Ei kommentteja:\nKyproksen luontoon kuuluvia eläimiä\nIkuinen harrastukseni on kuvata kasveja ja tehdä paikallisista talvikasveista valokuvakirjoja. Niitä on pakko tehdä aina uusi, ja uusi, niin paljon löytyy uusia kasveja, vuodet eivät ole veljeksiä täälläkään. Tosin tämä syksy on ollut ennätyskuiva, luonnossa kasvit odottavat sateen tuomaa kasvun alkua. Sitä odotellaan . . .\nEläimistä täällä näemme useimmiten siivellisiä eläimiä. Isoja ja pieniä. Lintuja täällä ammutaan, ja usein, lähellä kuuluva pauke pelästyttää siihen tottumattoman. Kerran olen kiljunut vuorenrinteellä vihaisia sanoja lähellä olevalle "pyssymiehelle", sillä kansainvälisellä äänensävyllä . . . ! Omat Suomen lintusemme ilahduttavat meitä täällä päivittäin, mutta myös harvinaisempiin siivellisiinkin törmäämme usein. Ne suurimmat linnut ovat patojärven haikaroita, jotka eivät pidä suomalaisista pyöräiljöistä. Äkkiä ne vaihtavat paikkaa. Ja niinkuin Harmaahaikara, Ardea cinerea tekee, rääkäisee vastalauseen noustessaan siivilleen. Jalohaikara, Ardea alba - ja Silkkihaikara, Egretta garzetta vaihtavat paikkaa hienotunteisemmin meidät havaitessaan.\nTänä erittäin kuivana syksynä saimme yllätykseksemme kohdata toista metriä pitkän rotevan Levantin kyyn, toiselta nimeltään Tylppänokkakyy, Macrovipera lebetina. Se oli rauhallinen, arvokkaasti väistäen antoi pyöräilijälle tietä jatkaa matkaansa. Pitkään jäi vielä valpas ja varuillaan olon tunne kuitenkin päälle, onhan se myrkyllisin täkäläisistä matelijoista.\nErilaisia sisiliskoja tapaa muureilla ja kivikoissa koko talven. Raunioiden roteva lisko, Tähtiagama, Laudakia stellio cypriaca Tarkkailee kulkijaa levollisesti, eikä pienistä hätkähdä. Ihana vihreä sammakko, Lähi-idän puusammakko, Hyla savignyi on aina riemullista kohdata. Se on kuin koru. Sen kohtaa harvoin ja vain kosteassa maailmassa.\nVain kerran vuosien varrella olemme kohdanneet hirveän ison Juoksuhämähäkin, Acantholycosa lignaria, Amathuksen raunioilla, Sen kyllä huomasi, tuntui se jotenkin hurjalta, kun se kantoi selässään jälkeläisiään.\nPari kertaa olemme matkoillamme huomanneet auton alle jääneen kauniin Kameleontin, Chamaeleo chamaeleon. Upeaa sen väritys on! Eräs pähkinöitä puun alta poimiva mies kertoi, että se puree! Tottako? Tietämätöntä on aina niin hauskaa huijata. Melkein aina uskomme, melkein.\nKerran, vain kerran olemme nähneet Ketun, Vulpes vulpes indutus, vuorenrinteellä ja kerran liikenteen uhrina. Se on ainoa lihansyöjänisäkäs Kyproksella. Aiheetta tätä endeemistä kettua hävitetään metsästäjien toimesta.\nLähettänyt Suomalainen Kyproksella klo 23.36 Ei kommentteja:\nPerinteiset Troodoksen Zivaniafestivaalit järjestettiin tänä vuonna, kuten tapana on , marraskuun alun viikonloppuina. Ensin Alonassa ja sitten kaksipäiväisinä Pelendrissä.\nKyproksen Turistitoimisto CTO oli jälleen järjestänyt bussikuljetuksen juhlapaikoille. Pelendrissä juhlat olivat laajentuneet aikaisemmista huomattavasti ja olivat siten myös väljemmät kulkea ja katsella. Keskustan kadut oli suljettu ja runsaat 200 metriä oli juhlakäytössä.\nFestivaaleille ominaiset ja perinteiset musisoinnit ja tanssiesitykset olivat nyt väljällä keskusalueella mukavasti kaikkien nähtävissä ja kuultavissa. Tosin korvia ei missään tarvinnut höristellä kuullakseen, sillä välillä joutui aivan pakenemaan päälle käyvää ääntä. Esiintyjäryhmään kuului niin nuoria kuin iäkkäämpiäkin taitureita. Laulut olivat paikallisille tuttuja, koska yleisö näytti laulelevan mukana.\nZivaniafestivaaleille niin tärkeät tuote-esittelyt ja -maistiaiset olivat tietenkin suuressa roolissa ja jos tarvitsi enemmän hiukopalaa makean tai suolaisen suuntaan, niin kojuista löytyi monenmoista. Palouzen – lämpimän rypälemehusta valmistetun hyytelön tai kiisselin maistelu zivanian - ”kotipolttoisen” tisleen ohella taisi olla se suosituin, kunnes eteen tuli halloumi – vuohen- ja lampaanmaitojuustotarjottimilla varustettuja neitosia.\nPaikallinen mustamakkara kengän-pohjallisen (No 52) puolikkaan (pittaleipä) sisällä oli enemmän tamperelaista, kuin osasi odottaakaan.\nHauska yksityiskohta bussiretkellä oli vanhempien naisten läsnäolo. Suurin piirtein samat naiset tulevat vuosi toisensa jälkeen zivaniajuhlille ja juhlapaikalla heitä ei enää havaita ! Taitavat olla aikoinaan tästä kylästä työn perässä tai miehensä mukana maalikyliin lähteneitä, jotka ryhmänä palaavat juhlimaan perheittensä kanssa, koska useiden talojen terasseilla oli iloista juhlintaa suurissa ryhmissä !\nKaiken hulinan keskellä vuoristokylän luonteeseen ja hiljentymäänkin kulkijan vie kiertomatka vaikkapa kirkosta kirkkoon, sillä Pelendrissä on tälläkin sektorilla tarjottavana kattava näyttö; eri kirkkokuntien uutta ja vanhaa rakennuskantaa. Unescon suojelukohde Timios Stavros-kirkko vuodelta 1178, Johannes Kastajan kirkko 1930-40, Katolinen Neitsyt Marian kirkko 1500-luvulta, Arkkienkeli Mikaelin kirkko 1900 luvun lopulta.\nEnsi vuonna jälleen !\nLähettänyt Suomalainen Kyproksella klo 12.03 2 kommenttia:\nG-taidetta ilman G…\nTaidetta on aika vaikeata yksinkertaisesti määritellä, mutta meillä lähes jokaisella on jonkinlainen mielipide siitä, mikä on ja mikä ei ole taidetta.\nArmaassa Suomessamme on parhaillaan menossa kommentointi puolesta ja vastaan Etelärantaan tarkoitetusta taidemaailmasta. Hintakaan ei olisi kuin pari sataa miljoonaa + + + jotain!\nMaailmalta löytyy isoja ja pieniä paikkoja, joissa esitellään taidetta. Eräässä elämäni vaiheessa kiertelin paljonkin näitä taidepaikkoja; gallerioita ja museoita ja yleensä nautin näkemästäni.\nGraffitin harrastajien alkuaikoina oli yleinen vastustus tuohon harrastukseen. Kaikki graffitit olivat omasta mielestänikin törkeitä julkisten tilojen töherryksiä, ja niinhän osa vieläkin on. Nykyisin annetaan jo valittuja seinäpintoja harrastajien käyttöön ja nehän ovat tulleetkin varsin näyttäviksi.\nTäällä Kyproksella olen kuitenkin tutustunut varsinaiseen hukkapintataiteeseen, jossa alkuaikojen tyyliin todelliset taiteilijat peittävät graffittitöillään usein piilossakin olevia julkisia pintoja. Näistä voikin kuka tahansa valita tykkäyksensä kohteet.\nNäitä voi huoletta pysähdellä ihastelemaan.\nLähettänyt Suomalainen Kyproksella klo 11.33 2 kommenttia:


Kimmo Hovila: Avohakkuu jäljittelee luonnon tahtotilaa | Somero\nKimmo Hovila: Avohakkuu jäljittelee luonnon tahtotilaa\nIso-Valkeen kirkasvetinen järvi lähimetsineen on otollinen retkikohde luontoharrastajille, kesäretkeilijöille, lintubongareille, lapsiperheille, koululuokille, uimareille ja sukeltajille. Iso-Valkeen kangasmetsät tarjoavat kesä- ja syksyaikaan runsain mitoin noukittavaa niin sienien kuin marjojenkin kerääjille. Tällaisten luontoarvojen yhteyteen ei avohakkuu sovellu.\n”Jatkuva kasvatus laajemmassa mitassa vie ojasta allikkoon”\nKaupunginvaltuuston kokouksessa 9.11. SDP:n valtuustoryhmä vihreillä vahvistettuna ojensi pohdittavaksi valtuustoaloitteen kaupungin metsistä.\nSiinä muistutettiin kaupungin mittavavasta metsäomaisuudesta. Ryhmät esittivät, että kaupungin metsille laaditaan metsähoitosuunnitelman uudistamisen yhteydessä suunnitelma, jossa siirrytään jatkuvan kasvatuksen menetelmään, niiltä osin kuin se on mahdollista ja taloudellisesti tarkoituksenmukaista.\nTässä kohtaa älähti eläkkeellä oleva, myös kaupungin metsien hoidosta aiemmin huolehtinut metsänhoitoyhdistyksen neuvoja, toiminnanjohtaja ja metsänomistaja Kimmo Hovila. Hän toteaa olevansa lähestulkoon aivan toista mieltä aloitteen tekijöiden kanssa.\nKimmo Hovila myöntää, ettei vastusta jatkuvapeitteisen kasvatuksen menetelmää, esimerkiksi Valkeelle vapaaehtoisesti haetulla 68 hehtaarin luonnonsuojelualueella eikä sitä välittömästi ympäröivillä reuna-alueilla. Hovimäkeen ja myös puistoihin ja asuinaluille jatkuvapeitteisyys sopii. Eli yleisesti maisemallisesti arvokkaisiin kohteisiin. Isoja 100 hehtaarin aukkoja Hovila toteaa karsastavansa.\n– Metsän luontainen uudistaminen toimii esimerkiksi metsäpohjan äestämisellä. Sinne tulee nopeasti luonnontaimia, kun vain rikkoo pinnan. Taimia tulee ihan täysi, kelvollinen määrä. Prosessi vain on vähän pidempi.\nHovila pitää avohakkuiden arvostelun esillä oloa selkeästi WWF:n masinointina, jossa professori Erkki Lähde toimii taustalla. Hovila toteaa olleensa napit vastakkain myös Metsäkeskuksen kanssa, jossa ei ole välillä hyväksytty Hovilan luontaisia uudistusmenetelmiä.\n– Lähteen kannattama jatkuvan kasvatuksen laskelma on teoreettinen. Kyllä sen saa kannattavaksi, mutta jos sitä käytännössä ruvetaan toteuttamaan, se vie koko metsätalouden perikatoon. Ainoastaan pienemmillä alueilla se voi toimia.\nMikäli ihminen ei mitenkään vaikuta metsään, niin luonto haluaa sen polttaa.\n– Luonto tekee työn kerralla uusiksi. Ensin nousee lehtipuusto, mutta prosessi kestää aika kauan. Kun ihminen haluaa pitää talousmetsää, hän voi vaikuttaa siihen niillä metodeilla, jotka luonto hyväksyy. Luonnonvastaisesti ei voi tehdä.\n– Jos avohakkuut kiellettäisiin, hyvinvointiyhteiskunta romahtaisi. Se on ihan varmaa.\n– Puusukupolven kierrosta pystyy oikaisemaan monta vaihetta, ja työn voi tehdä tehokkaammin. Hakattu aukea ei usein tarvitse kuin kuntan rikkomisen, niin luonto hoitaa jatkon. Se on luonnonmukaisin tapa – luonto haluaa tehdä sen näin.\nErkki Lähteen mukaan pitää kasvattaa geeniperimältään hyviä, eri ikäisiä puita. Hovilan mielestä se on ihan ok, mutta ei laajassa mitassa.\n– Metsien monimuotoisuus on lähellä mun sydäntä. Ehdottomasti pitää olla vaihtelevuutta ja myös luontoarvoja. Esimerkiksi omasta metsästä en hae kaikkia kuivia puita pois, ja jätän lahopuita tarkoituksella. Tykkään seurata luontoa. Sen omilla ehdoilla.\n– Talousmetsien käsittelyssä johtaa ilman muuta katastrofiin, ellei avohakkuita tehdä. Varsinkin kun Somerolla metsää on aiemmin kasvatettu 70 vuotta yksirakenteiseksi. Ainoastaan jos kuusikon päällä on koivikko, voi ylispuita kasvattaa kahdessa jaksossa.\nMetsä voidaan Hovilan mukaan kasvattaa peitteisenä.\n– Mutta sen taloudellinen tuotto on niin paljon huonompi. Inhimillisen kokoisessa taimikossa ei ole mitään pahaa, paitsi että siinä on kaunis katsella taimikkoa.\nKaupungin metsissä on kuitenkin 70 vuotta koko ajan tähdätty metsänhoitoon alaharvennuksien kautta ja jätetty parhaat puut kasvamaan. Kun huonommat yksilöt on poistettu alaharvennuksilla, niin loput tukkipuut ovat kasvaneet ja järeytyneet huikeasti.\n– Viimeksi olevat puut ovat geeniperimältään kaikki kelvollisia. Siksi uudistamisen pitää tapahtua kerralla. Somerolla ei muutaman hehtaarin kokoisen päätehakkuun jälkeen tarvitse kuin rikkoa pinta, niin sinne tulee ilman muuta lehtipuusto. Rauduskoivua on riittävästi, joten se on kelvollistakin. Se on saksalalaisen mallin mukainen forwald, esimetsä.\n– Avohakkuualue ei alussa ole kaunista katseltavaa, mutta jo muutaman vuoden sisällä, oikeilla toimenpiteillä sinne saadaan aikaan uusi kaunis taimikko, jota on taas mukava katsella.\nSuomessa maalajit ovat yleensä lajittuneita ja läpäiseviä, eikä vesiongelmia ole.\n– Lounais-Suomessa, Someron–Loimaan seudulla maalajeja on paljon. Jokainen ammattilainen on joutunut omalla alueellaan kantapään kautta oppimaan, miten metsänhoidossa onnistutaan. Savi voi olla samalla peltolohkollakin ihan erilaista toisessa päässä. Yhteinen piirre on aina huono vedenläpäisevyys.\nHovilan tarjoama ratkaisu ongelmaan on naverointi , pintavesien johtaminen pois.\n– Somerolaisessa kuusikossa yksikään juuri ei ole saven sisällä. Jos tuuli kaataa puun, juuristo nousee laattana pinnasta ylös. Kuusi kasvaa niin, että se pystyy ravinteikkaan maan hyödyntämään. Vedessä ei kuusi eikä koivu kasva, sen paremmin kuin mäntykään. Vain hieskoivu menestyy veden vaivaamalla pohjalla.\nMissä sitten näkyy hyvän ja huonon metsän ero?\n– Tärkein asia on, että metsä on hyvännäköinen, että siellä on mukava kulkea. Kaikki luontokappaleet viihtyvät, jos metsä on hoidettu.\n– Jos metsä on ihan hoitamaton ryteikkö, siellä ei viihdy ihminen, siellä ei ole marjoja, siellä ei ole mitään. Metsänhoito on tuonut lisää hyviä marjamaita. Ainoastaan vanhan metsän uudistamisen jälkeen marjamaat ja totutut paikat vähäksi aikaa menetetään. Mutta silloin pitää marjat hakea jostain muualta.\nSuurimmassa osassa Someron pieniä metsiä ei tule kerralla isoja uudistusaloja. Isommat metsänomistajat ovat Yhteismetsä 3 691 hehtaaria, kaupunki 1 739 hehtaaria sekä kolmantena Palikaisten kartano. Niissä voi vastaan tulla hieman isompia hakkuita.\nSomeron viimeisimmän, 10 vuotta sitten tehdyn Metsätaloussuunnitelman mukaan kaupungilla oli 900 hehtaaria III-kehitysluokan metsää, eli on tulossa hakkuukypsäksi. Tärkeää on pitää metsien rakenne tasaikäisenä.\n– Sanoin lähtiessäni, että nyt kaupungilla on mahdollisuus lisätä uudistusalan määrää. Jos lasketaan 100 vuoden kierto, niin päätehakkuita voidaan tehdä 17 hehtaaria joka vuosi. Jos kierto on 70–80 hehtaaria, niin parikymmentä hehtaaria joka vuosi voidaan tehdä uudistusaloja. Lisäksi kertyy joka vuosi harvennuksia 40 hehtaaria.\n– Taimikoita pitää tehdä koko ajan säännöllisesti. Niiden määrä pitää mitoittaa koko metsäyksikön mukaan. Suunnitelmat on oltava ja niiden mukaan eletään. Pääomahakkuihin ei voi mennä, muuten metsien rakenne menee pilalle.\nJatkuva kasvatus käytössä lähes joka kolmannella\nNoin puolet metsänomistajista on pitäytynyt täysin vanhoissa metsänkasvatusmenetelmissä.\nMTK:n metsäjohtaja Juha Hakkaraisen mukaan jatkuvaa kasvatusta harjoittavien metsänomistajien määrä on noussut tasaisesti. Vuonna 2014 sitä oli kokeillut joka kymmenes metsänomistaja, nyt heidän osuutensa oli noin 30 prosenttia.\nSuomessa on Luonnonvarakeskuksen tilastojen mukaan 632 000 metsänomistajaa ja 347 000 vähintään kahden hehtaarin metsätilakokonaisuutta.\nLähde: Maaseudun Tulevaisuus 24.3.2020\nKimmo Hovilla painottaa, että Erkki Lähteen kannattama jatkuvan kasvatuksen laskelma on teoreettinen. Se voi toimia ainaostaan pienemmillä aloilla.\nMeidän pitää nähdä metsää puilta\nPuukaupat Stora Enson kanssa


Kreikka: Zhen Shan Ren -taidenäyttely Paianissa\nKreikkalaiset Falun Gongin harjoittajat esittelivät Zhen Shan Ren -taidenäyttelyä 10.-13.1.2014. vuosittain pidettävän M.E.C. (Mediterranean Exhibition Center) -jalokivinäyttelyn yhteydessä. Jalokivinäyttelyyn saapuu liikemiehiä kaikkialta Kreikasta ja Kyprokselta.\nZhen Shan Ren -näyttelyn kautta ihmiset saivat tietoa julmasta Falun Gongin harjoittajiin kohdistuvasta vainosta Kiinassa. Samalla harjoittajat kertoivat KKP:n hyväksymistä elinryöstöistä Falun Gongin harjoittajilta, ja voitoista joita KKP tekee elinkaupalla.\nM.E.C-näyttelyssä työskentelevä nainen sanoi hymyillen harjoittajille: ''Kiitos, kun tulitte tänne, ja olette täällä.''\nKreetalla mediayrityksen omistava liikemies halusi tietää kaiken Falun Gongin menetelmästä ja harjoittajiin kohdistuvasta vainosta. Hän otti tarvittavan materiaalin, ja aikoi kirjoittaa jotain siitä. Hän oli myös kiinnostunut oppimaan harjoitusliikkeet, ja sanoi ottavansa myöhemmin yhteyttä. Seuraavana päivänä hän palasi ja kertoi halustaan kutsua taidenäyttelyn Kreetalle ja että hänellä on kaikki tarvittavat yhteydet näyttelyn järjestämiseen.\nJoidenkin mielestä vaino oli kuin kauhuelokuva, ja sitä oli vaikea ymmärtää. Vieraskirjaan oli kirjoitettu: ”Häpeä Kiinan kommunistinen puolue.”\n- Uskon Totuudenmukaisuuteen, Laupeuteen ja Kärsivällisyyteen. Lisäksi meidän pitäisi harjoittaa niitä yhtä lailla.\n- Vapauden intohimo on vahvempi kuin vankilan seinät.\n- Minä tuon huomenna kaikki ystäväni oppimaan harjoitukset. En tiedä miksi tulin tähän M.E.C.-näyttelyyn. Luulin tulleeni vahingossa, mutta kun näin teidät ja taidenäyttelyn, nyt ymmärrän... Kutsun teidät myös opettamaan harjoituksia saarelle, jossa asun. Kokoan ystäviäni, joita on noin 40 ja he ovat erittäin kiinnostuneita oppimaan lisää energiasta ja Qigongista.\nTaidenäyttelyssä kävijät kiittivät harjoittajia näyttelystä, sekä tiedoista, jotka koskivat Falun Gongia. Monet olivat syvästi liikuttuneita maalauksien kauneudesta ja syvällisemmästä merkityksestä ja sanoivat tuntevansa niistä positiivista energiaa. Näyttely antoi myös uuden näkemyksen asiaan.\nIhmisiä kiinnosti nähdä muutkin maalaukset sekä ostaa niitä. Valitettavasti näyttelytilaan mahtui vain 15 teosta. Seuraava näyttelypaikka kiinnosti myöskin ja siitä haluttiin levittää tietoa sukulaisille ja ystäville.\nIso-Britannia: Totuus-Laupeus-Kärsivällisyys -taidenäyttely Lontoossa\nItalia: Taidenäyttely Totuudenmukaisuus - Laupeus - Kärsivällisyys kosketti ihmisiä\nKansainvälinen kiinalaisen kuvataiteen kilpailu New Yorkissa\n“Truthfulness-Compassion-Forbearance” -taidenäyttely Örebrossa


Alicia Douvall harrasti Simon Cowellin kanssa seksiä 11 kertaa yössä - Viihde - Ilta-Sanomat\nAlicia Douvall kehuu Simon Cowellia maasta taivaaseen.\nJulkaistu: 23.4.2012 12:40\nNäin väittää ainakin entinen glamourmalli Alicia Douvallhttp://www.iltasanomat.fi/haku/?search-term=Alicia%20Douvall, joka paljastaa yksityiskohtia petipuuhistaan Simon Cowellinhttp://www.iltasanomat.fi/haku/?search-term=Simon%20Cowellin kanssa.\nDouvallin, 32, mukaan hän vehtasi Simon Cowellin kanssa vuonna 2001. Eräänä yönä lemmenlieskat paloivat niin kuumina, että pari harrasti seksiä 11 kertaa yössä.\n- Kolmannella tai neljännellä kerralla harrastimme sitä 11 kertaa yhdessä yössä. Aloimme lipittää samppanjaa hotellihuoneessa ja harrastimme seksiä läpi yön. Nukuimme vai muutamia minuutteja koko yön aikana, nainen sanoo Sunille.\nSeksiä harrastettiin olohuoneessa, makuuhuoneessa ja kylpyhuoneessa.\nCowell oli mieltynyt erityisesti Douvallin rintoihin ja alusvaatteisiin. American Idolin ja X Factor USA:n tuomaristossa istunut mies tykkäsi analysoida seksiä suorituksen jälkeen.\n- Joka kerta, kun harrastimme seksiä, hän halusi arvioida suoritukseni aivan kuin olisin ollut mukana hänen tosi-tv-ohjelmissaan. Hän kertoi tuomarin tyyliin, mitä minun pitäisi parantaa suorituksessani.


Metla Työraportteja 201\nMetlan työraportteja 201\nÄlykkyyttä puunkorjuun suunnitteluun – Laserkeilaus- ja paikkatietoaineistojen hyödyntämismahdollisuudet turvemaaleimikon ennakkosuunnittelussa\nTekijät: Haavisto, Maarit, Kaakkurivaara, Tomi & Uusitalo, Jori\nKaukokartoitusaineiston hyödyntäminen metsäsuunnittelussa on lisääntynyt viime vuosina. Tarjollaoleva aineisto on parantunut niin paljon, että kaukokartoitusmateriaalin avulla tehtävää ennakkosuunnittelua on kannattanut lisätä myös käytännön metsätalouden piirissä. Tämän tutkimuksen tavoitteena oli tutkia, missä määrin tänä päivänä käytössä olevilla laserkeilaus- ja paikkatietoaineistoilla voidaan ennustaa leimikon kantavuutta ja kuinka hyödyllistä luotava ennakkoinformaatio on puunkorjuoperaatioiden toteuttamisen kannalta.\nTutkimuksessa saatiin vahva viittaus siihen, että yksittäisen maastokohdan suopinnan korkeudella ja puuston tilavuudella on vaikutusta tämän maastokohdan kantavuuteen. Puusto ja suopinnan korkeus eivät kuitenkaan pysty kokonaan selittämään eroja suon kantavuudessa, vaan on olemassa joukko muita tekijöitä, jotka vaikuttavat maaston kantavuudeen. Laserkeilauksen käyttökelpoisuutta korjuun suunnittelun apuvälineenä turvemaakohteissa voidaan pitää varsin lupaavana. Samanaikaisesti on kuitenkin jatkettava perustutkimusta, jossa selvitetään kaikkien mahdollisten eri tekijöiden vaikutusta suon kantavuuteen (kosteus, turpeen ominaisuudet, kenttäkerroksen kasvillisuus, jne).\nLaserkeilaus, turvemaan kantavuusluokittelu, leimikon ennakkosuunnittelu\nÄlykkyyttä puunkorjuun suunnitteluun – Laserkeilaus- ja paikkatietoaineistojen hyödyntämismahdollisuudet turvemaaleimikon ennakkosuunnittelussa (pdf, koko 1355 kb)\nHaavisto, Maarit, Kaakkurivaara, Tomi & Uusitalo, Jori. 2011. Älykkyyttä puunkorjuun suunnitteluun – Laserkeilaus- ja paikkatietoaineistojen hyödyntämismahdollisuudet turvemaaleimikon ennakkosuunnittelussa. Metlan työraportteja / Working Papers of the Finnish Forest Research Institute 201. 18 s. ISBN 978-951-40-2299-9 (PDF). Saatavissa: http://www.metla.fi/julkaisut/workingpapers/2011/mwp201.htm.\nMetsäntutkimuslaitos, Kaironiementie 15, 39700 Parkano.\nHanke: Suometsien hyödyntäminen


Niillä on fanaattinen kannattajakunta, joille jokainen Metal Gear –peli on elämää suurempi asia. Kojima ei pidä kuitenkaan pelinteossa kiirettä. Edellinen pelisarjan pääteos, Metal Gear Solid 4: Guns of the Patriots, ilmestyi vuonna 2008, ja viidettä osaa, The Phantom Painia, joutuu odottamaan ensi vuoteen saakka.\nSamalla se on oivallinen näkökulma suuren Metal Gear –pelisaagan kehitykseen. Aivan ensimmäinen Metal Gear –peli julkaistiin jo vuonna, ja tuolloin peli painotti hiiviskelyn ja huomaamattomuuden merkitystä. Sarjan teokset ovat sittemmin muuttuneet yhä laajemmiksi, lähes elokuvamaisiksi kokemuksiksi, joissa viljellään myös lähes slapstick-henkistä komediaa, outoja oivalluksia mutta myös poliittista satiiria ja filosofisia teemoja.\nMetal Gear Solid 4 veikin elokuvamaisuuden äärimmilleen, sillä teoksen pituudesta noin puolet meni välianimaatioiden ja videoviestien parissa. Parhaimmillaan – tai pahimmillaan – välinäytökset kestivät yli tunnin, jonka aikana väännettiin niin filosofiaa ja tarinankerrontaa kuin tuijotettiin ymmyrkäisinä Matrix-henkisiä taistelukohtauksia.


admin 28 toukokuun, 2020 Eu Uutiset\n20.4.2020 · Sputnik news agency and radio is a modern media brand with global coverage. With the Sputnik app, you’ll be the first to receive breaking…\nVerotusohje yleishyödyllisille yhteisöille – Verohallinto – Hakemuksen mukaan säätiöllä on noin kolmen miljoonan euron arvoinen rahastosalkku, jolla se rahoittaa toimintaansa, eikä säätiö harjoita liiketoimintaa. Säätiötä…\nBjörn Borg Alushousut BJÖRN BORG. Björn Borg on vuonna 1984 perustettu ruotsalainen urheiluvaatemerkki, joka on nimetty samannimisen tennispelaajan mukaan. Tennistähti Björn Borg oli tunnettu näyttävästä…\nVakuutuksen myöntää Mandatum Henkivakuutusosakeyhtiö (Mandatum Life), joka vastaa vakuutuksesta. Danske Bank toimii Mandatum Lifen asiamiehenä. Finanssivalvonta valvoo vakuutusedustusta. Esite (pdf) Ehdot (pdf) Tuoteseloste (pdf). Työpaikat…\nBig Brother -ohjelmasta tuttu Helmeri julkaisi kuvan, joka sai aikaan kysymystulvan. Helmeri Pirinen hurmasi viime syksynä. Kristian kommentoi BB-studiossa voittoaan ja myös paljon puhunutta Levin-reissun…\nBJÖRN BORG. Björn Borg on vuonna 1984 perustettu ruotsalainen urheiluvaatemerkki, joka on nimetty samannimisen tennispelaajan mukaan. Tennistähti Björn Borg oli tunnettu näyttävästä tyylistään ja myös…\nColeslaw eli amerikkalainen kaalisalaatti on mehevä lisäke esimerkiksi makkara- ja liharuoille. Noin 0,80€/annos* 16.3.2009 · Pilko salaattiainekset. Asettele kebablastut, salaattiainekset, suolakurkut ja ananasrenkaat lautaselle. Murustele päälle…\neur sek kurssi Sami Muurikka Ab- Η ΑΒ χρησιμοποιεί cookies (και παρόμοιες τεχνικές) για να κάνει την επίσκεψη σας και τις αγορές σας πιο εύκολες…\nJulkisen liikenteen linja-autovuorot kulkevat useita kertoja päivässä arkisin Porvoosta maaseudulle Askolaan ja edelleen. Naisen on vaikea voittaa suomalaisessa työelämässä. Syrjintä työelämässä on Suomessa selkeästi suurempaa…\nAb- Η ΑΒ χρησιμοποιεί cookies (και παρόμοιες τεχνικές) για να κάνει την επίσκεψη σας και τις αγορές σας πιο εύκολες και πιο εξατομικευμένες ως προς…\nCosmo on Timmyn haltijakummi. Hän on vihreähiuksinen ja hänellä on valkoinen paita. Kun Timmy toivoo häneltä jotain, yleensä jokin menee aina pieleen. Wanda on Timmyn…\nLujabetoni myy Oulun tuotetehtaansa Rudus Oy:lle ympäristöliiketoimintoineen ja lopettaa samalla harkkoliiketoimintansa, yhtiö tiedottaa. Kaupan myötä liiketoiminnassa työskentelevät yhdeksän henkilöä siirtyvät Rudukselle vanhoina työntekijöinä. – Rudus…\nKätevän pieni elektroninen vaaka, joka kulkee helposti mukana. E-villestä löytyy Suomen kattavin valikoima elektroniikkaa, parhaan mahdolliseen hintaan. Tule tekemään hankintoja, tervetuloa! Damske Bank Näköislehti ilmestyy…\nΗ ΑΒ χρησιμοποιεί cookies (και παρόμοιες τεχνικές) για να κάνει την επίσκεψη σας και τις αγορές σας πιο εύκολες και πιο εξατομικευμένες ως προς εσάς.…\nDamske Bank Näköislehti ilmestyy myös perjantaina – Lue vinkit. – Helatorstain jälkeinen näköislehti ilmestyy verkossa ja sovelluksessa perjantaina 22.5. Lue näköislehteä tästä. Näköislehti. Kojamo Oyj…\nEdellinen 1 … 745 746 747 748 749 750 751 … 938 Seuraava


Poronkäristys oli herkullista! Myös poronkäristyskeitto ja porolihapullat on herkuttelun arvoisia! Aika suolaista oli ruoka, minkä huomasi vasta jälkikäteen. Leipä/puolukat lienee sulatettu mikrossa, kun mikron ääni kilahti ravintolaan asti. :) Palvelu hyvää ja miljöö kiva! Pieni ja tunnelmallinen paikka. Poron korvamerkkien malliset ruokalistat oli hauskat.\nHuikeeta paikallista ruokaa!\nPieni ja tunnelmallinen ravintola, jossa tarjotaan erinomaista paikallista ruokaa. Söimme mureaa poronkäristystä muusilla ja ahvenfileitä muusilla. Suussa sulavia ja vatsan sai täyteen. Kummassakin annoksessa mukana kotitekoista ja herkullista leipää. Tarjoilu ystävällistä ja nopeaa. Ravintolasta saa ostaa myös poroa kotiin vietäväksi. Suosittelemme ravintolaa lämpimästi!\n1 Kiitä käyttäjää Kerttu R\nSöimme raikkaat porosalaatit aurinkoisella terassilla. Tarjoilija oli erittäin huomaavainen. Pieni viihtyisä ravintola.\nKiitä käyttäjää Piia-Tuulia\nTodella hyvä pororavintola!\nKaikinpuolin erinomainen paikka! Tilattiin 3 erilaista poroannosta, kaikki erinomaisia ja riittoisia, oikein mureaa lihaa, hyvät lisukkeet ja kastikkeet. Annosten mukana tarjoiltu leipäkin oli todella hyvää. Poroburgeria ei tällä kertaa maistettu, pitää ensi kerralla kokeilla, vaikka sitten yöpalana, sekin on mahdollista.\nJo toisen kerran Nili-Porossa ja ei tarvinnut pettyä tälläkään kertaa. Ruoka äärimmäisen herkullista ja palvelu iloista ja asiantuntevaa. Täällä käydään jatkossakin!\nKiitä käyttäjää Heidi S\nArvosteltu 29. maaliskuuta 2016 matkapuhelimen kautta\nKävimme hiihtolenkin jälkeen syömässä erittäin maistuvat poroburgerit Nili-Porossa. Henkilökunta oli mukavaa ja kertoi taustaa ravintolasta ja siellä tarjolla olevasta lähiruoasta. Menemme varmasti uudelleen!\nKiitä käyttäjää Jarno A\nKävimme syömässä päivällä saapuessamme Leville. Söimme poroburgerin ja porokebabin vitaleivällä. Kumpaankin annokseen kuului lisäksi lankkuperunat. Juomina perus pepsi ja erikoisempi mustikkalimonadi. Parasta pikaruokaa, jota olen koskaan syönyt. Maukasta ja tasapainoista. Annoksesta tuli täyteen. Ravintola on todella pieni, mutta tunnelmallinen. Ruokalistat omalaatuisia. Poro omista poroista, lähiruokaa...Lisää\nKiitä käyttäjää Maria A\nMaukas porokeitto ja lämmin leipä.ruokajuomana tarjoilija suositteli olutta keiton kanssa. Osoittautuikin hyväksi valinnaksi. Ehdottomasti kannattaa kokeilla. Hyvä palvelu. Pieni ravintola.\nKiitä käyttäjää Sinikka O\nPaikallinen keittiö, Erityistilaisuudet, Lapset, Lapsiperheet


Gerbyn ja Huutoniemen avoimien päiväkotien toiminta jää tauolle 1.2. alkaen | Vaasa\nGerbyn ja Huutoniemen avoimien päiväkotien toiminta jää tauolle 1.2. alkaen\nGerbyn ja Huutoniemen avoimien päiväkotien toiminta jää tauolle 1.2. alkaen henkilöstöpulan vuoksi.\nVaasassa on tällä hetkellä kolme avointa päiväkotia: Gerbyssä, Huutoniemellä ja keskustassa (Vaahteramäen avoin päiväkoti).\n– Huutoniemen avoimen päiväkodin kaksi työntekijää siirtyy helmikuun alussa muihin tehtäviin Vaasan kaupungilla. Gerbyn avoimen kahta työntekijää tarvitsemme akuutisti muihin tehtäviin varhaiskasvatuksessa, jotta voimme turvata lakisääteiset palvelumme, kertoo varhaiskasvatusjohtaja Anne Savola-Vaaraniemi.\nAvointen päiväkotien toiminta jää tauolle siihen saakka, kunnes uudet työntekijät on saatu rekrytoitua. Rekrytointi alkaa välittömästi.\nMäärärahat vain kahden avoimen päiväkodin toimintaan\nVaasan kaupungin varhaiskasvatuksen budjettiin on vuodelle 2021 varattu määrärahat vain kahden avoimen päiväkodin ylläpitoon.\n– Kasvatus- ja opetuslautakunta päättää helmikuun aikana, mitkä kaksi avointa päiväkotia jatkavat toimintaa, Savola-Vaaraniemi kertoo.\nAvoin varhaiskasvatus ei ole kunnille lakisääteistä toimintaa.\n– Meidän on turvattava lakisääteinen toimintamme eli varhaiskasvatus päiväkodeissa ja perhepäivähoidossa, eli henkilökuntaresurssit suunnataan ensi sijaisesti sinne, Savola-Vaaraniemi sanoo.


Audi RS5 – EAV: "Elämäsi autovalinnat"\n2,9 TFSI Quattro Coupe / SUPERSIISTI ja HUIPPUVARUSTEET / RS-desing Black / Bang & Olufsen / HUD / Hierovat penkit / Mat\n2018 (ensirek. 06 - 2020)\nTeho ( kW ): 331\nKeskimääräinen kulutus ( l/100km ): 8.7\nTodella näyttävä väricombo / Supervarusteet ja auto huippukunnossa / Kyllä lähtee !! / Korko 1,49 %, Oikeaan EAV-hintaan ja Edullisella rahoituksella Etäkauppa ja kotiintoimitus mahdollinen sopimuksen mukaan. Räätälöimme rahoituksen sinulle aina sopivalla kk-erällä. KORKOTARJOUS 1,49% ja jopa 0 % käsirahalla. Rahoitusaika 1-72kk. Automme ovat ennakkotarkastettuja. Tervetuloa tekemään mutkattomia autokauppoja kauempaakin.\nRS-design Black paketti\nSPORT DIFFERENTIAL TASAUSPYÖRÄSTÖN LUKKO\nLaajennettu LED sisävalopaketti\nAudi pre sence\nAlumiini 'Race' somistelistat\nRS DESIGN BLACK PAKETTI (Sis. Alcantaralla päällystetty vaihteenvalitsen ja ohjauspyörä Dynamite -punaisilla tikkauksilla, ovien kyynärnojat Feinnappa-nahkaa Dynamite-punaisilla tikkauksilla, keskikonsolin alaosa alcantaraa Dynamite-punaisilla tikkauksilla, punaiset turvavöiden reunat, Lattiamatot RS-logoilla ja Dynamite-punaisilla tikkauksilla)\nMUSTA RS-OPTIIKKA PAKETTI\nMISANO PUNAINEN HELMIÄISVÄRI


Pashmina - Naimisiin.info\nPashmina replied to Smurffiina's topic in Kukat häissä ja kukkakaupat\nPashmina replied to a topic in Hääparin avustajat\nMinusta kaasoksi ei tarvitse pyytää parasta ja läheisintä kaveria. Minulla oli kaksi kaasoa, toinen siskoni, joka on kyllä läheisin ystäväni, mutta toiseksi kaasoksi pyysin vain noin kuukautta ennen häitä miehen kaverin tyttöystävää, kun toinen ystäväni, joka oli jo lupautunut kaasoksi, ei tehnyt asian eteen mitään ja loppujen lopuksi ei tullut häihinkään. :-? Olin tyytyväinen valintaani, ja tuo myöhemmin pyydetty kaaso teki valtaisan työn häiden eteen ja järjesti meille jopa hääyönviettopaikan. Eli tällä tahdoin sanoa, et kaason voi valita myös käytännön syistä ja kun pyytää ei sitä parasta ystävää, niin voi yllättyä iloisesti ja ystävyys muutenkin lähentyä.\nPashmina replied to M.E.K's topic in Somistus ja teemat\nMeillä tapettia käytettiin kapeissa pöydissä ohuena kaistaleena, kuva hiukan keskeneräisestä kattauksesta: Ostettiin yksi rulla tapettia, se leikattiin kolmeen osaan ja riitti hyvin noin 170 vieraan häissä. Halvemmallakin olisi tapettia saanut, mutta tuota väriä taisi olla vain tuo yksi merkki saatavilla. Hinta oli tarjouksessa 20 euroa/rulla, tapetti oli pyyhittävää, eikä ihan ohutta, joten toimi hyvin. Paloja voi käyttää kattauksissa myös myöhemmin tapetin kestävyyden vuoksi.\nPashmina replied to johannaM's topic in Hääkeittokirja\nPashmina replied to Ragazza's topic in Häiden jälkeen\nPappi unohti Vihkiraamatun pappilaan, siellä se on edelleen. Alussa oli tarkoitus kuvata kaikki vieraat porukoissa, mutta siihen ei jääny aikaa, vieraskirjoihin saatiin onneksi lähes kaikilta pöytäseurueilta muukin tervehdys kuin nimi. Samoin unohtui poseerauskuvat suvun kanssa, kuvia on kyllä paljon, mutta ei potretteja hääjuhlasta. Tietokoneen ja projektorin piuha oli hukassa, kun piti alkaa näyttää valokuvaesitystä. Mutta siinä kiireessä ja vierasjoukossa saatiin silti syömiset ja muut melko sujuviksi, niin se oli pääasia.\nPashmina replied to tanjuliini's topic in Häiden jälkeen\nPashmina replied to mutter's topic in Häiden jälkeen\nPashmina replied to martina's topic in Hääparin avustajat\nMinulla on kaksi kaasoa, eka tuli pyytämättä kaasokseni heti, kun tiesi, että menen naimisiin. Toista ystävääni pyysin kaasoksi vasta viime viikolla, koska hän on oma-aloitteisesti auttanut vaikka missä, esim. suunnitellut kattaukset, hankkinut kukat ja muut koristeet, joten halusin myös hänet kaasokseni kiitoksena kaikesta vaivannäöstä. Vaikka asumme eri paikkakunnilla ehti hän järjestää minulle yllätyksenä mökkireissun morsiussaunoineen, eli hyvin on toiminut, vaikka toisella kaasolla asia on ollut tiedossa 10 kk ja toisella viikon\nPashmina replied to neet's topic in Hääjuhla\nPashmina replied to a topic in Yleistä ruokailusta ja pitopalveluista\nPashmina replied to Amor_2006's topic in Yleistä ruokailusta ja pitopalveluista\nMeillä "janoisia" vieraita varmaan 120-150. Juomia haettu kahteen otteeseen Tallinnasta, ensi kaveri toi meille sieltä yhden takakontillisen ja itse haettiin vielä toinen. Meillä ei tosin ollut autoa mukana, joten passijonossa saatiin ihmettelyä moisista alkoholimääristä, joku paheksu ääneen, et noiden juomisessahan menee kuukausia. No ei taida mennä ku se yksi ilta ;D Onnittelujuomana venäläistä skumppaa (testattu moneen otteeseen, hinta-laatusuhde mainio), ruoan kanssa valko-punaviiniä, ostettiin hanapakkauksissa, illalla boolia, sitä varten ostettiin mäyräkoira Saarenmaata 80%, kun boolintekijän mukaan ei kannata Virosta asti vettä kantaa ja sitten iltapalan palanpainikkeeksi on varattu olutta ja siideriä. Rahaa menee noin 500 egee, vieraat ei aivan kuivin suin jää, mutta mihinkään räkäkänniin noista tuskin tulee. Ja uskon, et perinteen mukaan aika monella vieraalla on taskumatit mukana, jos lisää juomista kaipaa\nPashmina replied to a topic in Siviilivihkiminen ja seremonia\nPashmina replied to Amanta's topic in Siviilivihkiminen ja seremonia\nIisalmi 09.06.06 :-X Isommalla porukalla juhlitaan sit seuraavana päivänä


Marina Äimän artikkeli Verotus-lehdessä | Tuulilasi\nMarina Äimän artikkeli Verotus-lehdessä\nOnko arvoisa raati tutustunut Verotus-lehden uusimpaan numeroon?Äimä on tunnetusti KHO:n esittelijä autoveroasioissa ja vähintäänkin ihmeellistä, että hän julkaisee artikkelin juuri ennen KHO:n päätöksen julkaisemista.Oletteko lukeneet ko. artikkelia? Mitäköhän se sisältää?Ystävämme Ratti on sen tietenkin lukenut, mutta vaikenee koko asiasta. Taitaa olla selvää, että sisältö ei ole Ratin argumentteja tukevaa, koska muutoin hän olisi tuonut sen jo julki.Varatuomari Marina Äimä: Yleiset oikeusperiaatteet, perustuslaki ja EY-oikeus autoverolain soveltamisessa Autoverotusta koskevia oikaisuvaatimuksia ja valituksia on vireillä tuhansia autoverolain soveltamisessa ilmenneiden tulkintaongelmien johdosta. Autoverolain muutoksenhakusäännöksiä on keväällä 2008 muutettu, mikä osaltaan auttaa tämän ruuhkan selvittämisessä, mutta varsinaiset ongelmat ovat autoverolain aineellisessa sisällössä. Kirjoituksessa käsitellään korkeimman hallinto-oikeuden antamien ratkaisujen pohjalta eräitä autoverotuksen ongelmia, joissa autoverolain säännöksien on katsottu syrjäytyneen Suomen perustuslain tai Euroopan yhteisön oikeuden säännösten etusijan perusteella. Samoin selostetaan tapauksia, joissa autoverolain tulkinnassa on käytetty apuna yleisiä oikeusperiaatteita, kuten suhteellisuusperiaatetta sekä laillisuusvalvojien viimeaikaisia julkaistuja autoverotusta koskevia ratkaisuja.\nRatti> Tosiasiahan on se, että jokaiselle viiteautolle > pystytään kohtuullisen tarkasti arvioimaan hinta > eli se, paljonko sen arvo on uudesta alentunut. > Ongelma ei ole siinä. Ongelman muodostaa se, että > tieto on muualla kuin tullissa ja > hallinto-oikeuksissa. Kysymys onkin siitä, miten se > yksityisellä sektorilla oleva kokemustieto > siirretään hallintoon (tulliin).Jos tämä on konsensus tullissakin, niin ollaan edistytty eli:tulli ei pysty arvioimaan viiteajoneuvon hintaa -> ei ole oikeaa veronperustetta -> veropäätös on virheellinenSeuraava kysymys on se, kuinka paljon virheellisiä päätöksiä on tehty. Ilmeisesti paljon, jos vasta tässä vaiheessa tunnustetaan, että riittävä tieto ei ole siirtynyt tulliin.Ehkä tullille alkaa myöhemmin kelpaamaan arvioksi tavarantarkastajan arvio, sillä se nyt edustaa varovaisen realistista arvoa, nyt jos ja kun avun tarve on tiedostettu.\nJohn Ross > tulli ei pysty arvioimaan viiteajoneuvon hintaa -> > ei ole oikeaa veronperustetta -> veropäätös on > virheellinen>> Seuraava kysymys on se, kuinka paljon virheellisiä > päätöksiä on tehty. Ilmeisesti paljon, jos vasta > tässä vaiheessa tunnustetaan, että riittävä tieto > ei ole siirtynyt tulliin.Miksi tulli ei ole itse aktiivisesti pyytänyt apua ja vaatinut lainsäädännön muutosta kun tullilla itsellään ei ole osaamista?> Ehkä tullille alkaa myöhemmin kelpaamaan arvioksi > tavarantarkastajan arvio, sillä se nyt edustaa > varovaisen realistista arvoa, nyt jos ja kun avun > tarve on tiedostettu.Tarkastajien arviot on keskimäärin selvästi alle tullin hintojen. Mikäli niitä käytettäisiin suurella osalla auton tuoneita ei olisi mitään aihetta valittaa. Jostain syystä tulli ei kuitenkaan millään voi luopua omasta tiukasta linjastaan vaikka lopputulos on tappio hallinto-oikeudessa.\nRätti:> Siilin:>>> 86. Tältä osin yhteisöjen tuomioistuin on jo > maininnut ne arvon alenemiseen liittyvät tekijät, > jotka voidaan ottaa huomioon, jotta maahan tuotuja > käytettyjä ajoneuvoja koskeva arvioperusteinen > laskentamenetelmä kuvastaisi tarkkaan ajoneuvon > arvon todellista alenemista ja ...>> Yrität aina unohtaa tämän. Ilmeisesti et ymmärrä, > mitä tarkoittaa neutraali verotus. Mikäli osaat > googlettaa, niin asia kyllä selviää ....Ajoneuvon todellinen alv-verollinen arvonalenema selviää sentilleen siitä kauppahinnasta yhteisön sisämarkkinoilla. Suomessa siihen ei tarvitse lisätä kuin puuttuva autoveron osuus, niin saadaan suoraan auton autoverollinen arvo.Eihän se auton arvo määräydy edes Suomen sisäisillä markkinoilla minkään tilaston mukaan vaan vaihtelua teknisiltä ominaisuuksiltaan samanlaisten käytettyjen autojen arvoissa on helposti kymmeniä prosentteja. Vanhemmissa autoissa se käypä arvo voi heitellä satoja prosentteja (vrt. esim. joku 1980-luvun ässämersu joista toinen yksilö on paalausta vaille finaalikunnossa ja toinen museoitu 27 tkm ajettu helmi.)\nW. RattiJos luodaan sellainen malli kuin Tanskassa, jossa veroton arvo ja autovero irroitetaan toisistaan, ja jossa siis määritellään kullekin uudelle autolle veroton verotusarvo, niin ongelmista päästään. Käsittääkseni käytettyjen autojen verotusongelma ratkeaa uusien autojen verotusta uudistamalla Tanskan systeemin mukaiseksi. Tätä kautta siis käytettyjen autojen verotus uudistuu eikä verottomina verotusarvoina voida käyttää mitään x-files-arvoja.Käytettyjen autojen autoverottomat verotusarvot vastaavat todellista kauppahintatasoa tuossa uudessa mallissa. Ei ole mahdollista nimittäin se että Suomessa käytäisiin "kauppaa" korkeammilla verottomilla arvoilla kuin esim. Saksassa.\nW. Rattin väitteiden mukaan suomalaisten virallisten automaahantuojien tuomat autot ovat verottomilta hankintahinnoiltaan euroopan halvimmasta päästä. Kuitenkin niistä maksetaan euroopan korkeimpia loppukuluttajahintoja.W. Rattille ei ilmeisesti kelpaa, että suomalainen kuluttaja maksaisi veroa korkeammasta verottomasta ostohinnasta (esimerkiksi saksalainen ostohinta) todellisuudessa enemmän kuin virallisen suomalaisen maahantuontiorganisaation tuoman auton veroton hinta on."Osa kauppateiden uudelleen järjestelyä", sanoisi eräs virkamies.\nMiten tätä artikkelia pitää nyt tulkita, kun Äimä ei ollut esittelijänä ?Pitääkö päätöstä ja artikkelia lukea kokonaisuutena ?Vai onko kyseessä joku sooloilu, kuten Gagarin väitti ?\n> Miten tätä artikkelia pitää nyt tulkita, kun Äimä > ei ollut esittelijänä ?> Pitääkö päätöstä ja artikkelia lukea kokonaisuutena ?Äimän artikkelilla ja KHO:n päätöksellä ei ole mitään tekemistä keskenään. Äimän artikkeli on kuitenkin hyvää lukemista KHO:n asian käsittelyn pohjaksi, tapauksen esittelijänä Äimä tuskin olisi voinut artikkeliaan julkaista ennen oikeuden päätöstä.\n> Miten verotusarvona voi mahdissa olla suurempi arvo > kuin auton autoveroton ostohinta sisämarkkinoilla > plus määrätyt mahti-verot?>> Siinäpä tuli monta kysymystä ilman vastausta. > Tiivistetysti voinee vain todeta, että eiköhän > uusin Verotus-lehti ollut tullin mahti-änkyröinnin > loppu ja selvä viesti siitä mitä kohta on tulossa > KHO:sta. Jos W. Ratti nimimerkki jaksaa uskoa > tullin voittoon jutun KHO 2006:95 > uusintakierroksella ja lyödä vetoa asiasta, niin > voisin itsekkin lyödä vetoa em. kantaa vastaan. > Esimerkiksi kansainvälisillä > vedonlyöntitoimistoilla on vedonvälityspalveluita, > joissa voi asettaa itse tarjolle vedonlyöntikohteen > ja sille kertoimen ja halukkaat voivat lyödä > halutessaan vetoa tätä vastaan anonyymistä. > Vedonlyöntifirma pidättää vedonlyöntisumman > tallessa, ottaa vain välistä provikat vedon > ratkettua ja tilittää voitot vedon voittajille.Onneksi et lyönyt vetoa, olisit taas hävinnyt!!! :)PS Poistuuks MAHTI ny??? Poistuuks autovero ny??? :)\n>> Miten verotusarvona voi mahdissa olla suurempi >> arvo kuin auton autoveroton ostohinta >> sisämarkkinoilla plus määrätyt mahti-verot?>>>> Siinäpä tuli monta kysymystä ilman vastausta. >> Tiivistetysti voinee vain todeta, että eiköhän >> uusin Verotus-lehti ollut tullin mahti-änkyröinnin >> loppu ja selvä viesti siitä mitä kohta on tulossa >> KHO:sta. Jos W. Ratti nimimerkki jaksaa uskoa >> tullin voittoon jutun KHO 2006:95 >> uusintakierroksella ja lyödä vetoa asiasta, niin >> voisin itsekkin lyödä vetoa em. kantaa vastaan. >> Esimerkiksi kansainvälisillä >> vedonlyöntitoimistoilla on vedonvälityspalveluita, >> joissa voi asettaa itse tarjolle >> vedonlyöntikohteen ja sille kertoimen ja halukkaat >> voivat lyödä halutessaan vetoa tätä vastaan >> anonyymistä. Vedonlyöntifirma pidättää >> vedonlyöntisumman tallessa, ottaa vain välistä >> provikat vedon ratkettua ja tilittää voitot vedon >> voittajille.>> Onneksi et lyönyt vetoa, olisit taas hävinnyt!!! :)>> PS Poistuuks MAHTI ny??? Poistuuks autovero ny??? :)Kukas sen jutun voitti KHO:ssa? Vahvistettiinko mahti-verotusarvo vai kumottiinko se ja tehtiin päätös mahti-arvoa alemmalla verotusarvolla?Mahti poistuu em. päätöksen seurauksena. Autoveron hautajaisia voi odottaa välille 1.1.2009-1.1.2010.\n> Kukas sen jutun voitti KHO:ssa? Vahvistettiinko > mahti-verotusarvo vai kumottiinko se ja tehtiin > päätös mahti-arvoa alemmalla verotusarvolla?>> Mahti poistuu em. päätöksen seurauksena. Autoveron > hautajaisia voi odottaa välille 1.1.2009-1.1.2010.Höpö höpö ja löpö!!!\n>> Kukas sen jutun voitti KHO:ssa? Vahvistettiinko >> mahti-verotusarvo vai kumottiinko se ja tehtiin >> päätös mahti-arvoa alemmalla verotusarvolla?>>>> Mahti poistuu em. päätöksen seurauksena. Autoveron >> hautajaisia voi odottaa välille 1.1.2009-1.1.2010.>> Höpö höpö ja löpö!!!Vai höpö-höpö sen oikeudenkäynnin KHO:ssa voitti?Japella taitaa olla vähän hitaat hoksottimet kun ei vieläkään ymmärrä aamulla tulleesta päätöksestä kuka sen oikeudenkäynnin voitti."ja Löpö!!!" Yrittääkös Jape tuolla muistuttaa siitä, että autoveron poiston yhteydessä myös diessel-autoilta poistetaan käyttövoimavero?\n> Vai höpö-höpö sen oikeudenkäynnin KHO:ssa voitti?>> Japella taitaa olla vähän hitaat hoksottimet kun ei > vieläkään ymmärrä aamulla tulleesta päätöksestä > kuka sen oikeudenkäynnin voitti.En, kerro toki lisää? :)> "ja Löpö!!!">> Yrittääkös Jape tuolla muistuttaa siitä, että > autoveron poiston yhteydessä myös diessel-autoilta > poistetaan käyttövoimavero?Ai poistuuks riisseliveroki ny??? :)


Saavutettavuusseloste :: Muistiliitto\nTämä saavutettavuusseloste koskee sivustoa www.muistiliitto.fi. Se on laadittu 22.9.2020 ja päivitetty 16.9.2021. Seloste perustuu itsearvioon yhteistyössä sivuston teknisen toimittajan kanssa sekä testausohjelmilla suoritettuihin tarkastuksiin.\nTeemme työtä tunnistettujen epäkohtien korjaamiseksi. Huomasitko saavutettavuuspuutteen sivustollamme? Kerro se meille ja teemme parhaamme puutteen korjaamiseksi. Sähköpostilla: tiedotus(a)muistiliitto.fi.


Uusia tuuliohjaimia, konepellin kivisuoja Merce...\nUusia tuuliohjaimia, konepellin kivisuoja Mercedes\nIlmoitustyyppi: Myydään Ilmoitus jätetty: 17 elokuuta 21:23\nTuuliohjaimia ja konepellin kivisuojia löytyy enemmistölle autonmerkeille. KYSYY LISÄ !\n- Tuuliohjaimet on tukeva muovia ja sopii pohjoismaiseen ilmastoon. Poistamme tehtaan teipin ja asennamme UV-säteilyä kestävän kaksipuolisen teipin, korvaamme muoviklipsit metalliklipseillä, sekä lisäämme klipsien asennusta helpottavan apuvälineen.\n- Tyylikäs tumma (musta) muovi mistä silti näkee läpi.\n- Tuuliohjaimet suoja sinua sivulta tulevalta auringolta yläreunasta jopa 5cm.\n- Vaimentaa suhinaan kun ikkunat ovat auki.\n- Pitää auton sivuikkunat puhtaina ja vettä ei pääsee sisään, vaikka ikkunat olisivat auki.\n- Monikertaista ilmanvaihdon auton sisällä.\n- Luo autolle trendikkään ulkonäön ja erottuu massatuotannostaan.\n- 4 kpl (kaikkiin 4 sivuikkunaan) tai 2 kpl sarja (vaan etusivuikkunoihin), tiivisteiden väliin asennettava malli. Löytyy myös karmiin liimattava mallia ja kromilistalla.\n- Konepellin kivisuoja auttaa estää kiveniskujen syntymistä konepellille ja pitää etulasin puhtaamman.\n- Kivisuoja suojaa auton konepelti ja on edullisempi, kuin auton korjaustyöt.\n- Parantaa auton aerodynamiikkaa ja vähentää polttoineen kulutusta.\n- Läpinäkyvän kivisuojan saa värjätä saman väriseksi kun auto, ilmoita vaan värikoodi.\nHeti varastossa yli 1000 erilaista kivisuoja ja noin 2300 erilaista tuuliohjaimia.\nOta yhteyttä ilmoittajaan K-siivous T:mi tuuliohjaimet:fi\nLähetä sähköposti ilmoittajalle K-siivous T:mi tuuliohjaimet:fi


Kiinteistövälittäjät ennustavat asuntokauppaan ”historiallisen vilkasta” kevättä – kovin kysyntä uusista, hyväkuntoisista asunnoista | Rakennuslehti\nAsuntojen kysynnän ennustetaan olevan keväällä kovaa, mutta hinnat kehittyvät maltillisesti. Kuva : Trond H. Trosdahl\nKategoriat Talous Kiinteistöt Uutiset\nAsuntojen hinnat nousevat Suomessa kevään ja alkukesän aikana vain hyvin maltillisesti kovasta kysynnästä huolimatta.\nKirjoittaja(t) Elina Kervinen / HS\nHuhti–kesäkuussa kerros- ja rivitalojen hintojen odotetaan nousevan keskimäärin prosentin. Omakotitalojen keskimääräisten hintojen ennustetaan pysyvän ennallaan tai laskevan hiukan, ennustaa Suomen kiinteistövälittäjät (SKVL) tuoreessa markkinakatsauksessaan.\nSamaan aikaan asuntokeväästä on tulossa SKVL:n mukaan ”historiallisen vilkas”.\n”Kysyntämittareissa ei ole lainkaan punaista. Pitää mennä 1980- tai 1990-luvulle, että kysyntä on ollut näin kovaa”, luonnehtii SKVL:n toimitusjohtaja Jussi Mannerberg.\nKiivaan kaupankäynnin taustalla on hänen mukaansa ennen muuta patoutuneen kysynnän purkautuminen: Kuluttajien luottamus on nyt vahvaa, taloudessa näkymät ovat viime vuosia paremmat ja työllisyyskehitys on suotuisaa. Asuntokaupoillekin uskalletaan silloin lähteä.\nHintojen nousu pysyy aisoissa, koska vain kaikkein halutummista asunnoista ollaan valmiita maksamaan, Mannerberg arvioi.\n”Ostajat ovat hintatietoisia, eivätkä valmiita maksamaan mitä tahansa”, hän sanoo.\nSuuret remontit karkottavat ostajia\nHelsingissä hintojen nousu on keskimääräistä nopeampaa. Kerrostaloasuntojen keskihintojen uskotaan nousevan kahdesta kolmeen prosenttia. Omakoti-, pari- ja rivitaloissa hintatason puolestaan ennustetaan pysyvän ennallaan kysynnän kasvusta huolimatta.\nSuomen kiinteistövälittäjien ennuste perustuu noin 1 300 kiinteistövälittäjän arvioon markkinakehityksestä.\nSKVL tiedusteli jäsenvälittäjiltään myös, mikä tällä hetkellä kiinnostaa asunnonostajia.\nMannerbergin mukaan asuntokaupoilla haetaan nyt ennen muuta hyväkuntoisia asuntoja, jotka ovat valmistuneet aikaisintaan 1990-luvulla, mieluiten 2000-luvulla.\nOstajat ovat yhä haluttomampia suuriin remontteihin. Erityisesti lähestyvä putkiremontti vaikeuttaa asunnon oikean hinnan löytämistä myyjän ja ostajan välillä.\nVanhojen asuntojen kysyntä on kovaa ainoastaan maan suurissa kaupungeissa Helsingissä, Turussa ja Tampereella.\nTagit asuntohinnat SKVL Suomen kiinteistövälittäjät\n2 vastausta artikkeliin “Kiinteistövälittäjät ennustavat asuntokauppaan ”historiallisen vilkasta” kevättä – kovin kysyntä uusista, hyväkuntoisista asunnoista”\nVanhojen asuntojen kysyntä on kovaa siellä, missä on uudempia vanhoja asuntoja. Siellä, missä uudemmista asunnoista ei ole tarjontaa, ei niitä voi ostaa tai vuokratakaan. Osassa kunnista puuttuu jokseenkin kokonaan 2010-luvulla rakennettu asuntokanta. Niissä voi silti olla sama tilanne, että ihmiset eivät halua sellaista asuntoa, johon on kohta tulossa putkiremontti ja muita isompia remontteja.\nUudempien asuntojen tarjontapuoli tuli mieleen, kun luin Uudenkaupungin lehdestä jutun, jossa käsiteltiin Uudenkaupungin asuntopulaa, jossa kysyntä ylittää tarjonnan, ja todettiin, että asuntotuotantoa ei ole suuresta asuntojen kysynnästä huolimatta käynnistynyt odotetulla tavalla:\n”Uusien asukkaiden asuntotarpeen arveltiin ratkeavan uudistuotannon myötä.\nViime syksynä laskettiin, että kaupunkiin olisi tulossa yli 600 uutta asuntoa. Vielä silloin uskottiin, että ostajat ja sijoittajat kiinnostuisivat kaupungista. Niin ei kuitenkaan ole käynyt. Koska ei ole riittävästi ostajia, uudet asunnot uhkaavat jää rakentamatta.”\nUusikaupunki on yksi niistä kaupungeista, joista puuttuu vanhojen, uudehkojen asuntojen tarjonta. Eli 2010-luvun alkuvuosien ja 2000-luvun asuntotuotanto, joka on hintatasoltaan uusia asuntoja alempana, mutta kuitenkin paljon parempikuntoista asuntokantaa kuin vaikkapa 1970-luvun asunnot. Uudenkaupungin asuntomarkkinatilanne on hyvin erikoinen: toisaalta kaupungissa on iso asuntopula, jossa vuokra-asunnot myydään käsistä ja vanhojen omistusasuntojen hinnatkin ovat kohonneet reilusti, toisaalta taas ostajia ei tunnu löytyvän riittävästi uudiskohteille.


Metsätontun Ruusutarha: Keväthangilla ja piilopirteillä\nSinne pitää päästä ja jättää siivoamiset sun muut hommat toisiin päiviin! Siis noille keväthangille, jotka kestävät nyt vaikka potkurilla kulkea. Siellä täällä lapset ovat löytäneet hanget jalkapallokentikseen ja hauskaa piisaa. Tällaisia kestohankia ei joka talvi olekaan. Olen niitä hiihdellyt ja jalankin kulkenut.\nSiellä ajatus lentää, ja huomiot syvenevät. Kiertelin varsin noita metsänsopukoita ja kurkistelin piilomökeille, mitä on rakennettu siellä sun täällä puron varteen taipaleiden taakse.\nTämä kylä nimittäin on satoja vuosia sitten ollut piilopirttien asuttamaa. Monet vielä nykyäänkin säilyneet paikannimet kertovat siitä, kuten Piilopirtin neva, Vaivainkallio jne. Vainojen aikana oli opittu, että varsinkin kaupunkilaisilla ja kyläläisilläkin on hyvä olla jossain metsien kätköissä maja ja ruokavarastojakin, jonne hädän tullen voivat tulla. Sellaiset oli hyvinkin tärkeitä ison- ja pikkuvihan aikoina, jolloin kyliä ja kaupunkejakin poltettiin ja ihmisiä tapettiin. Pirttien ääreen oli aina hyvä raivata peltoakin. Täällä varmaankin huomattiin, että mäkisten kankaiden (muinaisten saarien) ympäristöt ja jokirannat olivat hyvin viljavaa maata, ja niin alkoi maanviljely pikkuhiljaa levitä. Ihmisiä muuttivat vakituisesti tänne olemaan.\nMutta eivät ne piilopirtit ole siitä mihinkään kadonneet vieläkään. Piiloon mennään vieläkin, mutta ei fyysistä uhkaa, vaan henkistä uhkaa. Sitä kai ne ovat nuo suomalaisten kesämökitkin. Sinne paetaan henkistä ahdistusta, jota vilkkaissa liikekeskuksissa koetaan. Ja siellä luonnon keskellä sielu lepää. Se ei monellekaan ole mikään statussymboli, vaan totinen tarve.\nTuolla metsässä samoillessa huomasin, että usein näillekin metsäkämpille eli nykyajan piilopirteille tullaan nuolemaan elämän murjomia haavoja, etsimään omaa hetkeä selvitellä ajatuksia ja hälventää henkistä tuskaa. Oma kotikin voi joskus olla ahdistava. Joskus pitää saada olla yksin ja yksinkertaisesti. Vain ihminen ja luonto siinä ympärillä.\nPuro siellä mökkien vierellä virtasi jo vapaana, kevättä kohisten. Sitä lirinää ja kohinaa ja veden kieputusta ja iloista pulputusta jäin pitkäksi aikaa kuuntelemaan.\nJotenkin tähän piti löytää jotakin juhlavaa...Jordi Savall, kuin jäiden rikkoutuminen ja vapautuminen\nLähettänyt Leila Kastelli klo 0.39\nMetsätonttu 3. huhtikuuta 2012 klo 17.41\nTuosta kaikesta tulee mieleen, että kyllä sitä itsekin välillä tarttisi piilopirtin mihin mennä. Mutta kun virallisia asioita ei pääse pakoon, muuta kuin vähäksi aikaa taas edestään ne löytäen.\nSe on kai niin, että se mitä sisin juttelee, sitä näkee ympärillä ja siitä on tarvis puhua.\nAnonyymi 3. huhtikuuta 2012 klo 20.21\nKyllä tänä vuonna onkin kestävät hanget, mitä kulkea ties minne. Nautitaan vaan näistä ihanista kevät päivistä! - Amalia-\nMetsätonttu 3. huhtikuuta 2012 klo 21.55\nAmalia, tunnistitko mökkejä?


Muumitalo osat – Portaiden teko rinteeseen\nMuumitalo sisältää noin 1osaa, mukaanlukien asukkaat muumipappa ja muumimamma, Pikkumyy, Nuuskamuikkunen, Muumi, Niiskuneiti ja Nipsu. Muumitalo hienossa juhlapakkauksessa Muumi vuotis juhlavuoden kunniaksi. Sisältää hahmoa sekä huonekaluja.\nKovamuovisessa, avattavassa Muumitalossa on yhteensä kerrosta ja kalustetut huoneet. Pihapiirissä grillikatos, keinu, kaarisilta ja leikkilauta. Taloa pitää kiinni kaksi tappia, toinen ei pysy kiinni, eli talo leviää jos sitä liikuttelee. Kuistin kiinnitysreikä on liian pieni, .\nHienossa aukeavassa Muumitalossa lapsi pääsee kurkistamaan Muumien kodin saloihin. Klassinen Muumitalo sisältää tuttua hahmoa ja paljon muita osia. Nosta taikinan päälle paperiset mallit, leikkaa osat ja poista ylimääräinen. Muumitalo: Kristiina tekee taloon cm korkeat seinät ja seiniä on peräti kpl.\nPienten muumi-talo, ei pieniä osia.\nOsta muumitalon muovinen muottisarja kaupasta tai piirrä talon osat voi- tai leivinpaperille ja leikkaa ne irti. Hyväkuntoinen, vain pari kertaa leikitty pienempi muumitalo. Kaikki osat tallessa, lisäksi mukaan alakerran hahmot. Seiniä on kuusi kappaletta ja kahdessa niistä on ovet. Toisen oven yhteydessä on pieni terassi ja toisen oven . Löysin kotoa monta vuotta sitten ostetun Muumitalo-piparkakkumuottisetin, jossa osat olivat kaikki valmiina.\nMuumitalon harjakaiset juhlittiin vasta joulun jälkeen, koska en jaksanut mokomasta stressiä ottaa vaikka osat olivatkin jo valmiina. Tällä sivulla on lueteltu muumitalot ja kolmiulotteiset kuvaelmat, jotka kuuluvat. Tuulikki Pietilä, 1984: Perustuu kirjaan Muumipappa ja meri: Sisältää osat . Tuomaritkin kysyivät välillä, että minne nuo pienen pienet osat tulevat.\nKajaanilaisen Sari Juntusen piparista leivotut muumitalo, leivinuuni ja . Muumitalosta on saatavana avattava, klassikkomallia pienempi Muumitalo.


Lääkäri Marja-Liisa Honkasalo: "Selittämättömiä kokemuksia ei pitäisi leimata huuhaaksi" | Voi hyvin\n"Mieheni kuoleman jälkeen makasin murheellisena kotisohvalla, kun äkkiä minulle tuli tunne, että joku lämmin miltei kosketti paljasta käsivarttani. Se tuntui hyvältä ja rauhoittavalta.”\nTässä yksi tarina, jonka lääkäri-antropologi Marja-Liisa Honkasalo sai, kun hän alkoi tutkia suomalaisten kummia kokemuksia. Honkasalo on pelottomasti penkonut asioita, joille monesti naureskellaan. Hänen mielestään tiede ei tavoita kaikkia ihmismielen salaisuuksia ja tasoja.\nNuorena lääkärinä Honkasalo koki, etteivät opit riittäneet sairauksien syvälliseen ymmärtämiseen. Antropologina häntä kiinnostavat arkiymmärryksen ylittävät kokemukset.\n– Olen kapinoinut rationaalisen tieteen häkkyrää vastaan. Tieteen menetelmillä voidaan saavuttaa paljon, mutta sinne jää vieras ja toinen. Se kuuluu meihin ja maailmaan, siksi sitä kannattaa tutkia.\nIhmiset kertoivat kummista kokemuksistaan\nMarja-Liisa Honkasalo syventyi tutkimusryhmänsä kanssa suomalaisten kummiin kokemuksiin: etiäisiin, enteisiin, näkyihin ja kohtaamisiin kuolleiden kanssa.\nHonkasaloa eivät hämmästyttäneet erikoiset kokemukset vaan se, miten joihinkin kummia kokeneisiin oli suhtauduttu. Terveyskeskuslääkäri oli määrännyt mielialalääkkeitä, ja kokemus oli nähty heti psyykkisenä oireena. Häpeällä leimaaminen kosketti tutkijaa.\nKun nelivuotinen tutkimus alkoi vuonna 2013, iltapäivälehdissä paheksuttiin, miksi Suomen Akatemia myöntää rahaa moiseen hömppään. Samaan aikaan Honkasalo sai lukuisia puhelinsoittoja ja kirjeitä, joissa ihmiset purkivat mieltään oudoista sattumuksistaan. Ne olivat tulleet odottamatta. Kokemus oli mieleenpainuva.\nYhteyttä ottaneet olivat aivan järjissään, monet miehiä ja usealla oli akateeminen koulutus.\n– Vastoin väitettyjä oletuksia mummojen horinoista, Honkasalo naurahtaa.\nOutojen kokemusten määrä ei ole vähentynyt koulutuksen tai tieteen edistysaskelien jälkeen. Se on pysynyt vakiona vuosikymmenet. Noin 30 prosenttia suomalaisista kokee kummia. Luku nousee 60 prosenttiin, jos mukaan lasketaan yksittäiset kokemukset telepatiasta tai ennalta tietämisestä.\n– Jos ihmisen mielessä on olemassa näin tavattoman yleinen kokemuksen alue, miten voimme sanoa, että se on vain huuhaata?\nAavistin, että tutkimusaihe herättää tunteita\nOlisi tietysti huikeaa, jos Honkasalo olisi tutkimuksensa avulla pystynyt todistamaan, että henkimaailma on olemassa tai että kuolleisiin todella voi olla yhteydessä.\n– Näihin kysymyksiin en voi tietenkään vastata. Tutkimme ihmisten kokemuksia. Suhtauduimme niihin nöyrästi ja otimme ne vakavasti.\nHonkasalo itse ei ole kokenut kummia eikä suvussa ole selvänäkijöitä tai kansanparantajia.\n– Joudun aina vastaamaan, että en ole kokenut mitään outoa. Mutta olen harjaantunut vuosien varrella. Minulta löytyy jo telepaattisia kokemuksia.\nKun Honkasalo ajattelee jotain tiettyä ihmistä, tämä saattaa pian soittaa tai kävellä vastaan kaupungilla. Tutkija on miettinyt, että pitäisi ehkä olla herkempi.\nLue myös: Lääkäri joka kävi kuoleman rajalla\nKumman tutkimiseen on tiedepiireissä suhtauduttu sekä uteliaasti että epäilevästi. Jotkut yhteyttä ottaneet kummaa kokeneet varoittivat, että aihepiiri herättää voimakasta vastustusta.\n– Aavistin, että astun miinakenttään. Länsimaisessa ajattelussa ilmiöt arvotetaan jo lähtökohtaisesti. Kummat kokemukset ovat vääriä, yliluonnollisia ja paranormaaleja. Se sisältää heti ajatuksen, että on olemassa luonnollinen ja normaali, josta poiketaan. Tavoitteeni onkin tuoda kumma normaalin sisälle.\nItsemurhaviestejä ja kivun kokemuksia\nMiten Marja-Liisa Honkasalo sitten päätyi tutkimaan kummaa?\nNuorena lääkärinä hän oli ymmällään. Hän kohtasi Lapissa terveyskeskuksessa naisia, jotka kärsivät sydänvaivoista ja ahdistuksesta. He näkivät sairauksiensa syinä sydänsuruja ja menetyksiä, eivät ahtaita verisuonia.\n– Ihmettelin sitä. Ihminen ei mennyt siihen lääketieteen raamiin. Paljon jäi ulkopuolelle. Sydänsairaus punoutui naisten kokemaan pettymykseen lasten muuttamisesta pois kotoa.\nLapissa tehtiin keväisin myös paljon itsemurhia. Lääkärin tehtävä oli tunnistaa ruumiit poliisin kanssa. Lääketieteen mukaan kyse oli depressiosta, mutta kun Honkasalo puhui omaisten ja kyläläisten kanssa, diagnoosi tuntui kapealta. Itsemurhilla ja niiden tekotavoilla oli pitkät, sukupolvien perinteet.\nLue myös: Marja-Liisa Honkasalo tutkii yliluonnollista\nHonkasalo tarvitsi työssään uusia työkaluja. Hän opiskeli yhteiskuntatieteitä ja terveysantropologiaa Yhdysvalloissa. Myöhemmin hän tutki itsemurhaviestejä ja kivun kokemusta.\n– Itsemurhaviesteissä kirjoittajat arvioivat elettyä elämäänsä kuvitelmissaan jo kuolleina, siis rajan tuolta puolen. Se oli suunnattoman kiinnostavaa.\nMyös krooninen kipu kiinnosti. Mikään lääketieteellinen kuvantaminen ei paljastanut, mistä oli kysymys. Potilas kärsi, vaikka hän oli lääketieteellisesti ”täysin terve”.\n– Toivoisinkin, että ihmisiä kuunneltaisiin aidosti. He ovat oman kokemuksensa, sairautensa ja terveytensä asiantuntijoita.\nEdesmennyt voi lohduttaa\nVuonna 2011 Marja-Liisa Honkasalo tutki Länsi-Afrikassa malarian hoitoa. Paikalliset hoitivat sairautta länsimaisten lääkkeiden rinnalla myös esi-isien välityksellä rituaaleissaan. Esi-isät olivat läsnä aivan tavallisessa arjessa.\n– Aloin pohtia läsnäolon ja poissalon välistä liikettä. Se mikä meille oli kuollutta ja poissa, oli heille läsnä ja elossa. Kyläläiset eivät vetäneet kahden maailman välille rajaa.\nHonkasalolle sanottiin, ettei hän länsimaisilla silmillään voinut nähdä esi-isiä. Tutkijaa alkoi kiinnostaa entistä enemmän, mitä kaikkea modernin mielenteorian ulkopuolelle jäi.\nLänsimaissa suru mahdutetaan psykologisten teorioiden raameihin, jotka ovat ahtaita. Surutyölle on määritelty aika ja vaiheet. Silti elävien ja kuolleiden välisten siteiden ylläpito lohduttaa ja tuo elämään syvempää merkitystä. Edesmennyt on arjessa läsnä, kuollut mutta ei kadonnut. Honkasalon mielestä on tärkeää tutkia, mitä ihmiset kertovat tästä.\nAivokuvantajat kiinnostuivat yliluonnollisesta\nSuomessa yliluonnollinen kokemus on saanut vaietun tabun leiman. Näin ilmiöistä tulee vielä kummallisempia kuin ne ovat. Silti vain seitsemän prosenttia suomalaisista uskoo, ettei mitään jumalaa, henkeä tai spirituaalista energiaa ole olemassa.\nHonkasaalo muistuttaa, että länsimaiset käsitykset, joita me sanomme tieteeksi, ovat myös kulttuurisesti tuotettuja ja arvotettuja. Tiede ei ole inhimillisestä elämästä ja valinnoista vapaa neutraali linnake.\n- Kumman kokemukset ovat tärkeä väylä ihmismielen tutkimiseen, Marja-Liisa Honkasalo sanoo.\nAivotutkimus on kehittynyt huimasti. Uusista neurotieteellisistä löydöksistä uutisoidaan paljon. Puhutaan aivollistumisen ajasta ja neurovallankumouksesta. Ryhmä aivokuvantajia on kiinnostunut myös kummasta. Ääniä kuulevia, ei-psykoottisia ihmisiä on tutkittu ja havaittu, että heidän kuuloalueensa aktivoituvat, vaikka muut eivät kuule mitään.\n– Jes! Se siis näkyy aivoissa, joten kokemuksen täytyy olla totta. Visuaalista näyttöähän luonnontiede etsii. Ja siellä sitä nyt on, Honkasalo hymyillee.\nHän jatkaa ajatusleikillä. Seuraavaksi enkeleitä näkevä pitäisi työntää kuvantamisputkeen. Ehkä näytölle piirtyisi soma siivekäs.\nHyvä hoitokokemus on jo nähty kuvantamislaitteilla samoin kuin plasebo. Ne eivät siis ole vain epämääräisiä tuntemuksia vaan näkyvät aivoissa mantelitumakkeen, mielihyvää prosessoivan keskuksen aktivoitumisena.\n– Kalliit lääkkeet ja superhoidot eivät paranna parhaalla mahdollisella tavalla, jos hoitokokemus on huono.\nPyhän kokemus ei ole rationaalinen\nTieteen ja talouden kieli läpäisee yhteiskunnan kaikkialla. Tällä on kääntöpuolensa. Ihmiset eivät jaksa enää kuunnella vain rationaalisia selityksiä.\n– Moni kokee, että maailma on paljon monimutkaisempi. Tiede juoksee ikään kuin jäljessä väittäessään, että vain tämä on totta. Eiväthän esimerkiksi pyhän kokemukset ole koskaan voineet olla kovin rationaalisia.\nVaikka järki hallitsee, uushenkiset liikkeet keräävät jäseniä. Myös katoliset pyhimykset tai ortodoksien ihmeiden tekijät kiehtovat.\nLue myös: Onko kokemus valosta tunnelin päässä totta? Aivotutkijat vastaavat\n– Näen tämän kaiken torjutun paluuna. Elämästä on tullut liian steriiliä. Nyt sen alta nousee voimalla erilaisia kokemuksia ja ilmiöitä.\nLapset osaavat lumoutua leikeissään. Aikuiset ovat menettäneet kyvyn lumoutua. Sitä myös etsitään epätoivoisesti.\nLumoutuminen kuuluu ihmisenä olemiseen. Joku tarvitsee siihen enkelin, toinen ammentaa kummista kokemuksistaan. On epäinhimillistä leikata ne elämästä pois ja sanoa, että sinä olet hullu. Tai että tämä on oikea tapa lumoutua mutta tuo ei.\nKumman pelko liittyy valtaan ja vallankäyttöön. Kuka saa määritellä, mikä on normaalia ja mikä ei? Ketkä saavat puhua asiantuntijan ja auktoriteetin äänellä? Mitkä kokemukset ovat sallittuja ja mitkä eivät?\nLeikkiä enkelien kanssa\nHonkasalo jutteli taannoin tuttavansa kanssa, joka oli alkanut vetää enkelikurssia. Osallistujia on nelisenkymmentä.\n– Se on hauskaa kumman viljelyä. Ihmiset leikkivät enkelien kanssa ja käyttävät mielikuvitustaan. Näkymätön on leikissä mukana, ja sillä on lupa olla siinä.\nHengen markkinoilla liikkuu kauppiaita ja huijareita, eikä ihme. Kaikkialla yhteiskunnassa kuljetaan talous edellä. Raha hakeutuu sinne, missä ihmiset liikkuvat: terveysyrityksiin, nettikauppoihin, pelifirmoihin ja enkelisivustoille.\n– Eihän enkelibisnes ole mikään irrallinen saareke. Tiedemaailmakin on muuttunut yritysmaailmaksi. Tutkijoiden pitää brändätä itseään. Ideoita varastetaan, ennen kuin ne ovat ehtineet edes päästä ulos.\nMaallistuneessa kulttuurissa ihmiset jäävät henkisten kokemuksiensa kanssa yksin. Perinteisen uskonnon merkitys vähenee. Lumoa elämäänsä etsivän olisi helpompi olla uskonnollisen yhteisön jäsen. Kokemukset napsahtaisivat yhteiseen selityslokeroon, ja samanhenkiset toisivat turvaa.\n– Mitä jos olet yksin ja sinulla on outo läsnäolon kokemus? Tunnet, että joku näkymätön on huoneessa. Kun menet kokemuksen kanssa terveyskeskukseen, saat mielialalääkkeet käteesi.\nYliluonnollinen kokemus leimataan herkästi\nMitä tehdä henkisen kaipuun kanssa? Honkasalon mielestä ihmiset ovat valitettavasti aika yksin ja pihalla.\nSkeptikot ovat pilkanneet uushenkisiin liikkeisiin kuuluvia hurahtaneiksi. Honkasalo on lukenut heidän kirjoituksiaan ja yrittänyt ymmärtää ivan ja häpäisyn perusteita. Kiivas tiedeuskovainen ihminen on hänen mukaansa yhtä vahvan ideologian pauloissa kuin vaikkapa kiihkokristitty.\n– Silloin ei synny vuoropuhelua tai edes halua ymmärtää toisella tavalla ajattelevia. Välillä skeptikoiden ja toisaalta myös kirkonmiesten puheissa on lähes inkvisition leima. Toisin ajattelevat halutaan häpäistä.\nOsalle yliluonnollisia asioita kokeneille selvänäkö on suvussa äidiltä tyttärelle periytyvä ominaisuus. Se koettiin Honkasalon tutkimuksessa positiivisena eikä häpeällisenä ja vaiettuna asiana.\n– Osa heistä oli psykologisilla mittareilla ajateltuina tavallista herkempiä. Heillä oli kyky eläytyä ja mennä tilanteeseen mukaan.\nErikoiset aistimukset koettiin rikkautena. Mielikuvitus ikään kuin laajeni ruumiilliselle, aistien tasolle.\nOuto voi muuttaa elämää\nYliluonnollinen saattoi muuttaa ihmisiä ja kääntää elämän suuntaa. Vahvan varoittavan aistimuksen takia sovitulle matkalle ei lähdettykään. Kummat sattumukset ohjasivat puolison löytämiseen.\n– Uskonnolliset, skeptiset ja tieteellisetkin maailmankuvat alkoivat rakoilla. Tuli tilaa uudenlaisille ajatuksille.\nEräs totesi: ”Olen alkanut hyväksyä sen, että muutakin kuin tämä näkyvä elämä voi olla olemassa.”\nHonkasalo tapasi henkilöitä, jotka olivat tunteneet esimerkiksi edesmenneen läheisen huoneessa. Hädässä tai surussa heidän kanssaan oli yllättäen joku.\n– Aistit antoivat heille mahdollisuuden lohduttaa itseään näiden tuntemusten avulla. Joku saattoi kokea ikään kuin pyhän läsnäolon.\nKumman kartoitus jatkuu. Se on poikinut jo opinnäytetöitä ja tutkimussuunnitelmia. Honkasalo sai yhdessä taiteen tutkijoiden kanssa hiljattain Koneen säätiöltä kolmen vuoden rahoituksen Ruumis ja toinen -tutkimushankkeeseen, jossa selvitetään, miten näyn, äänen tai läsnäolon voi kokea.\nTutkimustyö on tehnyt Honkasalon nöyräksi ilmiöiden edessä.\n– Toivon ennen kaikkea suvaitsevaisuutta ja avoimuutta ihmisten erilaisuudelle. Kaikkea kun ei voida järjellä ratkaista.\nMarja-Liisa Honkasalo toimii tutkimusjohtajana Turun yliopistossa. Hän tutkii sairautta ja kulttuuria ja asuu Siuntiossa. Perheeseen kuuluu viisi aikuista lasta. Julkaissut Reikä sydämessä -kirjan (Vastapaino 2008). Viimeisin kokoelma on Mielen rajoilla - Arjen kummat kokemukset (SKS 2017).\nIrti tupakasta tai syöpöttelystä hypnoosin avulla?


Miina Rantala asiantuntijaksi Paltaan - Palta\nMiina Rantala (OTM) on nimitetty asiantuntijaksi Paltan työmarkkinayksikköön 16.8.2021 alkaen. Hänen keskeisiä työtehtäviään ovat työehtosopimusneuvottelut sekä jäsenneuvonta ja -koulutus ja hän raportoi neuvottelujohtaja Hanne Saloselle.\nKuva: Jenna Lehtonen.\nMiina Rantala siirtyy Paltaan työsuhdelakimiehen tehtävästä ISS Palvelut Oy:stä. Aiempaa työkokemusta hänellä on mm. lakimiehen tehtävästä KPMG:llä sekä asianajotoimistoista.\n– Palvelualat ovat merkittävä työllistäjä Suomessa, ja odotankin innolla pääseväni uudistamaan suomalaista työelämää yhdessä erilaisten palvelualojen yritysten kanssa. Olen myös iloinen päästessäni työskentelemään Paltan osaavien asiantuntijoiden kanssa, Miina Rantala sanoo.\n– Miina on erinomainen vahvistus tiimiimme ja olemme tyytyväisiä saadessamme hänet joukkoomme. Toivotamme hänet lämpimästi tervetulleeksi Paltaan, Paltan työmarkkinajohtaja Minna Ääri sanoo.


Nokian Renkaita vastaan puuhataan kuluttajien joukkokannetta - Autot - Ilta-Sanomat\nNokian Renkaita vastaan puuhataan kuluttajien joukkokannetta\nNokian Renkaat jäi kiinni testitulosten manipuloinnista. (KUVA: Lehtikuva / Roni Rekomaa)\nJulkaistu: 2.3.2016 10:21\nNokian Renkaita vastaan puuhataan joukkokannetta testihuijausten vuoksi.\nTurre Legal -lakiasiaintoimiston ajamaan kanteeseen voi liittyä kuluttaja tai yritys, joka on ostanut Suomesta yhdet tai useammat Nokian Renkaiden henkilöauton tai pakettiauton renkaat kesäkuun 2006 jälkeen. Kanteeseen liittyvällä on syytä olla kuitti tai muu tosite ostoksesta, Turre Legal kertoi tiedotteessaan.\n– Tällä hetkellä meillä ei ole kantajia. Nokian Renkaat on kuitenkin markkinajohtaja Suomessa ja myy satojatuhansia renkaita, niin että tämä koskee aika monia ihmisiä, Hietanen sanoi aamulla.\nJoukkokanne on eri asia kuin ryhmäkanne, jollaisen voi Suomessa nostaa ainoastaan kuluttaja-asiamies. Joukkokanteella on aiemmin perätty korvauksia muun muassa metsänomistajien puun hintakartellin vuoksi kärsimistä menetyksistä.


Nokian Renkaiden eettiset ohjeet / Nokian Renkaat\nNokian Renkaiden eettiset ohjeet\n1 Tarkoitus ja rajaus Tässä asiakirjassa kuvataan Nokian Renkaat Oyj:n keskeiset eettiset säännöt ja periaatteet, joiden tarkoituksena on tukea hyvää yrityskansalaisuutta ja kestävää kehitystä. Samalla tässä ohjeessa kuvataan myös ne arvot ja normit, joita Nokian Renkaat olettaa kaikkien työntekijöidensä noudattavan työskennellessään tai muuten edustaessaan yritystä.\n2 Laajuus Tämä ohje koskee koko Nokian Renkaat -konsernia ja kaikkia siihen kuuluvia yrityksiä, myös kaikkia myyntiyhtiöitä sekä konsernin omistamia Vianor-myyntipisteitä kaikissa maissa. Tässä asiakirjassa ilmaisu "Nokian Renkaat" tarkoittaa kaikkia edellä mainittuja yksiköitä.\n3 Vastuut Oheinen taulukko kuvaa keskeisten vastuiden jakautumista.\nKonsernitason ohjeet (tämä asiakirja)\nTämän asiakirjan jakelu\nTarkat käytännöt, toimintakäsikirjat ja ohjeet eri osa-alueille ja tehtäville\nSisäinen ja ulkoinen tiedottaminen etiikka-asioista\nTaloustieto ja kontrollointi\nHenkilöstö-, työsuhde- ja turvallisuusasiat\nLaatu-, ympäristö- ja vastuullisuusasiat\nMahdollisten rikkeiden raportointi esimiehille ja asiantuntijoille\n1 = Hallitus (NR Oyj) 2 = Toimitusjohtaja (NR Oyj) 3 = Tehtävään nimetyt johtajat tai muut Nokian Renkaiden edustajat 3.1. Markkinointi- ja viestintäjohtaja (NR Oyj) 3.2. Talousjohtaja (NR Oyj) 3.3. Henkilöstöjohtaja (NR Oyj) 3.4. Laatu-, vastuullisuus- ja prosessinkehitysjohtaja (NR oyj) 3.5. Johtaja, Hankinta, tuotanto ja toimitusketjun hallinta (NR Oyj) 4 = Johto, kaikki NR-konserniyhtiöt 5 = Henkilöstö 6 = Sisäinen tarkastus\n4 Eettiset periaatteet Työskennellessään Nokian Renkaissa tai muuten edustaessaan yritystä kaikkien työntekijöiden tulisi pyrkiä toimimaan eettisesti ja moraalisesti. Paikallisia ja kansainvälisiä lakeja tulee aina noudattaa. Moraalisesti hankalissa tai epäselvissä tilanteissa työntekijät voivat kysyä apua esimiehiltään, yrityksen johdolta tai eri alojen asiantuntijoilta. Jos apua ei voi kysyä, täytyy luottaa omaan arvostelukykyynsä.\nKaikkien Nokian Renkaiden sidosryhmien tulee pystyä luottamaan yrityksen ja sen työntekijöiden moraaliin ja etiikkaan. Maailmanlaajuisessa liiketoiminnassa ja alati muuttuvissa olosuhteissa moraali ja etiikka ovat hankalia asioita. Ongelmien tunnistaminen, kaiken tarvittavan tiedon hankkiminen ja oikeiden päätösten tekeminen voi olla vaikeaa. Nokian Renkaat on kuitenkin sitoutunut tukemaan hyvää yrityskansalaisuutta, kestävää kehitystä ja jatkuvaa parantamista.\nNokian Renkaat on sitoutunut tutkimaan kaikki epäillyt tapaukset näiden periaatteiden vastaisesta toiminnasta ja ryhtymään tarvittaviin toimenpiteisiin epäselvien tilanteiden korjaamiseksi. Kaikkia Nokian Renkaiden työntekijöitä kannustetaan ilmaisemaan mahdolliset huolenaiheensa näiden ohjeiden toteuttamisen suhteen.\n5 Toimintaperiaatteet Nokian Renkaat on sitoutunut yhteiskuntavastuulliseen toimintaan, ja nämä periaatteet koskevat kaikkea yrityksen toimintaa. Periaatteet ovat kaikkien Nokian Renkaiden työntekijöiden luettavissa, ja heidän odotetaan myös noudattavan niitä työskennellessään yrityksessä. Nokian Renkaat pyrkii kannattavaan ja kestävään toimintaan. Yritys haluaa välttää luonnonvarojen tuhlausta sekä muita kielteisiä vaikutuksia yhteiskuntaan, talouteen ja ympäristöön.\nKaikessa toiminnassa tulee noudattaa paikallisia lakeja ja säännöksiä. Jos näin ei ole, tulee mahdollisimman pian laatia suunnitelmat tilanteen korjaamiseksi. Tarvittaessa kehitystoimista tulee ilmoittaa myös viranomaisille.\nLakien lisäksi Nokian Renkaiden kaiken toiminnan tulee olla konsernin sisäisten sääntöjen ja ohjeiden mukaista. Toiminnassa tulee noudattaa hyvää länsimaista liiketoimintatapaa mutta myös paikallisia käytäntöjä ja lakisääteisiä normeja.\nNokian Renkaat noudattaa paikallisia kirjanpito- ja raportointivaatimuksia sekä IFRS-standardeja.\nNokian Renkaat julkistaa vain todenmukaista tietoa ja pyrkii viestimään ajankohtaisista asioista kattavasti ja ripeästi sekä sisäisesti että ulkoisesti. Kaikessa viestinnässä noudatetaan pörssiyhtiöitä koskevia säännöksiä.\nNokian Renkaat suunnittelee ja testaa kaikki tuotteensa huolellisesti varmistaakseen niiden korkean laadun ja säännöstenmukaisuuden. Nokian Renkaat pyrkii olemaan edelläkävijä tuotteiden turvallisuus- ja ympäristöominaisuuksissa.\nNokian Renkaat kannattaa ja kunnioittaa ihmisoikeuksien turvaamista YK:n Ihmisoikeuksien julistuksen mukaisesti. Nokian Renkaat ei missään tilanteessa hyväksy minkäänlaisia ihmisoikeusrikkomuksia eikä tietoisesti osallistu ihmisoikeuksia rikkovaan toimintaan.\nNokian Renkaat kunnioittaa kansainvälisesti määritettyjä alkuperäiskansojen oikeuksia.\nNokian Renkaat on sitoutunut suojelemaan ympäristöä ja edistämään kestävää kehitystä. Nokian Renkaat haluaa olla edelläkävijä ympäristöasioissa.\nNokian Renkaat uskoo, että avoin viestintä ja rehellinen yhteistyö julkishallinnon kanssa takaa parhaat tulokset sekä yrityksen että yhteiskunnan kannalta. Nokian Renkaat ei hyväksy minkäänlaista korruptiota, kuten esimerkiksi lahjusten antamista tai vastaanottamista, kiristystä tai julkisen virka-aseman väärinkäyttöä.\nNokian Renkaat on ei-poliittinen toimija eikä se osallistu mihinkään poliittiseen toimintaan kuten varainkeruuseen eikä anna lahjoituksia poliittisiin tarkoituksiin.\nNokian Renkaat ei hyväksy sellaisten lahjojen tai palvelujen antamista tai vastaanottamista, joilla on enemmän kuin pieni, nimellinen arvo tai joita ei voida pitää normaalien markkinointi- ja liiketoimintakäytäntöjen mukaisina. Lahjoihin ei myöskään saa liittyä mitään sitoumuksia. Paikallisia lakeja tulee aina noudattaa, ja tämä koskee myös lahjoituksia koskevaa lainsäädäntöä.\nKaikilla Nokian Renkaiden työntekijöillä on aina oikeus reiluun ja asialliseen kohteluun työpaikallaan. Kaikenlainen syrjintä, ahdistelu ja loukkaaminen on ehdottomasti kiellettyä.\nNokian Renkaat kunnioittaa kaikkien ihmisten yhdenvertaisuutta sukupuoleen, ikään, rotuun, koulutustaustaan, yhteiskunnalliseen asemaan, uskontoon, poliittiseen kantaan, ulkonäköön tai muihin vastaaviin ulkoisiin seikkoihin katsomatta.\nKaikilla Nokian Renkaiden työntekijöillä on oikeus ottaa yhteys esimieheensä, ilmaista mahdolliset huolenaiheensa, tehdä aloitteita ja ehdotuksia sekä saada niistä palautetta. Ehdotuksia tehdessään tai ongelmista ilmoittaessaan työntekijät voivat ohittaa normaalin raportointijärjestyksen ja ottaa yhteyden suoraan siihen henkilöön, joka vastaa kyseisistä asioista.\nNäiden ohjeiden ja muiden sisäisten sääntöjen rikkomuksista voi ilmoittaa lukuisia eri kanavia käyttäen. Ilmoituskanavat on kuvattu väärinkäytösten paljastamisohjeissa. Työntekijät voivat myös ottaa yhteyden suoraan toimitusjohtajaan, jos tilanteen vakavuus tätä edellyttää.\nNokian Renkaat kunnioittaa kaikkien työntekijöidensä yksityisyyttä, ja henkilötietojen käsittely on järjestetty tätä silmälläpitäen.\nTyösuhteet Nokian Renkaissa perustuvat aina selkeisiin ja yksiselitteisiin työsopimuksiin, jotka ovat paikallisten lakien ja mahdollisten yleisten työehtosopimusten mukaisia. Nokian Renkaat maksaa aina vähintään paikallisten lakien mukaista minimipalkkaa.\nNokian Renkaat kunnioittaa työntekijöidensä oikeutta järjestäytyä ja tekee yhteistyötä kaikkien ammattiliittojen nimettyjen edustajien kanssa.\nNokian Renkaat ei hyväksy lapsityövoimaa tai pakko- tai orjatyötä. Rikosseuraamukseksi määrätty pakkotyö hyväksytään vain, kun sille on riittävät lainsäädännölliset perusteet ja siitä maksettava korvaus käytetään rangaistuksen suorittajan hyväksi.\nNokian Renkaat edellyttää myös kumppaneidensa, kuten esimerkiksi materiaalintoimittajiensa, noudattavan korkeaa moraalia. Nokian Renkaat tarkkailee kumppaneidensa toimintaa yleisellä tasolla tarpeen mukaan. Jos on syytä epäillä yhteistyökumppanin toiminnan eettisyyttä, Nokian Renkaat tutkii tapauksen ja ryhtyy tarvittaviin toimiin tilanteen korjaamiseksi. Jos kurinpitotoimia tarvitaan, ne toteutetaan paikallisten lakien ja yleisesti sovittujen ja hyväksyttyjen tapojen mukaisesti. Nokian Renkaat ei salli minkäänlaista fyysistä tai henkistä väkivaltaa myöskään kurinpitotoimena. Lisäksi rikkeestä syytetylle tulee aina antaa mahdollisuus puolustautua, ennen kuin kurinpitotoimista päätetään.\n6 Työntekijöiden käyttäytymissäännöt Kaikkien Nokian Renkaiden työntekijöiden ja edustajien tulee käyttäytyä eettisesti ja moraalisesti kaikissa tilanteissa. Seuraavat perussäännöt määrittävät asianmukaista käytöstä töissä:\nKaikkien työntekijöiden tulee aina noudattaa lakia ja yrityksen sääntöjä.\nOrganisaatiohierarkiaan liittyvän aseman, vallan tai mahdollisuuksien väärinkäyttö on kielletty.\nKaikenlainen syrjintä, kiusaaminen ja ahdistelu on ehdottomasti kiellettyä.\nTyöhön liittyvä avoin keskustelu työyhteisössä on erittäin suotavaa, mutta hyvää harkintakykyä ja kohteliaisuutta tulee aina noudattaa.\nPerusolettamus on, että useimmat työhön tai työntekijöihin liittyvät tiedot ovat luottamuksellisia. Luottamuksellisuus tulee huomioida jaettaessa tietoa niin yrityksen sisällä kuin sen ulkopuolellekin.\nTyöntekijöiden tulee olla yhteydessä esimieheensä ja pyytää lupaa, jos he suunnittelevat ryhtyvänsä tai osallistuvansa työpaikalla epätavalliseen, työhön liittymättömään toimintaan, kuten esimerkiksi kaupankäyntiin tai poliittiseen tai uskonnolliseen toimintaan.\nTyöntekijät eivät saa antaa tai vastaanottaa merkittäviä lahjoja tai palveluja eli sellaisia, joilla on enemmän kuin pieni, nimellinen arvo tai joita ei voida pitää normaalien markkinointi- ja liiketoimintakäytäntöjen mukaisina. Lahjoihin ei myöskään saa liittyä mitään sitoumuksia.\nNämä säännöt koskevat myös tilanteita, joissa Nokian Renkaiden työntekijä edustaa yritystä tavanomaisen työympäristön ulkopuolella, esimerkiksi sosiaalisessa mediassa tai tapaamisissa, joissa työntekijä esiintyy nimenomaan Nokian Renkaiden edustajana. Työntekijöiden tulee tunnistaa tällaiset tilanteet ja toimia niissä asianmukaisesti. Myös kaiken työhön liittyvän tiedon luottamuksellisuus tulee säilyttää kaikissa tilanteissa.\nJos kuka tahansa työntekijä havaitsee näiden sääntöjen vastaista toimintaa, hänen tulee ilmoittaa tapauksesta esimiehelleen tai muille nimetyille vastuuhenkilöille. 7 Toteutus, valvonta ja seuranta Jokainen esimies ja työntekijä on vastuussa siitä, että näitä ohjeita noudatetaan käytännön työssä.\nKaikilla työntekijöillä on oikeus antaa palautetta, tehdä ehdotuksia sekä ilmoittaa todetuista tai epäillyistä rikkomuksista. Ensisijaisesti näitä tarkoituksia varten tulee ottaa yhteys omaan esimieheen. Eri asioista (esimerkiksi henkilöstö-, turvallisuus- ja ympäristöasioista) vastaavat yhteyshenkilöt on nimetty erikseen. Asiansa voi ilmaista myös valittujen edustajien välityksellä.\nKustakin osa-alueesta vastaavat henkilöt seuraavat näiden sääntöjen noudattamista, saavutettuja tuloksia sekä mahdollisia rikkomuksia. Monet näissä ohjeissa esitetyistä asioista sisältyvät myös Nokian Renkaiden kausittaiseen raportointiin, kuten vuosikertomuksiin ja ympäristöraportteihin. Nokian Renkaat pyrkii koko ajan parantamaan viestintäänsä.\nViime kädessä näiden periaatteiden toteutumisesta vastaa konsernin toimitusjohtaja sekä muu ylin johto.\nNäiden periaatteiden noudattamista ja mahdollisia rikkomuksia seuraa myös sisäinen tarkastus, joka raportoi havainnoistaan yhtiön hallitukselle. Jos vakavissa rikkomustilanteissa ei voida käyttää normaaleja viestintäkanavia, työntekijät tai ulkopuoliset tahot voivat ottaa yhteyden suoraan sisäiseen tarkastukseen, toimitusjohtajaan tai hallitukseen. Tämä on käännös alkuperäisestä englanninkielisestä menettelyohjeesta.


Henkilömäärä: 5, Ovien lkm: 2, Ohjauslaite: vasemmalla, Omamassa: 1 060 kg, Kokonaismassa: 1 460 kg\nNyt olisi tarjolla pikkuisen modattu 131 amatsooni.\nnostot ja kireänokka\npeltisarja, simonssin vaimennin\n45mm dellorto dhla misabi imusarja\nlyhytkeppinen M40 loota\nMelko vääntävä moottori.\n16 tuumaset aluvanteet\netu ja taka puskurit poistettu koska hieman modattu kuvista näkee. Juuri vaihdettu syyläri, vesipumppu ja termari. Eteen vaihdettu levyt, palat iskarit ja kaikki nivelet. Ja taakse vaihdettu uudet rummut.\nOllut lämpöisessä tallissa 2 vuotta. Katsastukseen tarvii vain raplata vähän etujarruja ja parit reijät hitsata. Muuten kaikki toimii niin kuin pitääkin.\nVaihtoautoja turha tarjota.\nLähetä viesti: AT ALT9